Mɛni Ji Gbatsu? Ani Esa akɛ Kristofoi Ajá Nyɔŋmɔ yɛ Hei ni Gbatsui Yɔɔ?\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Batak (Karo) Batak (Toba) Bicol Blɔfo Bulgaria Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Croatia Czech Dangme Denmark Dutch Efik Estonia Ewe Fiji Finland French Ga Garifuna Georgia Germany Greenland Guarani Gun Haitian Creole Hebri Hela Hiligaynon Hungary Iceland Igbo Iloko Indonesia Italia Japan Javanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Macua Malagasy Malta Mam Mambwe-Lungu Mauritia Creole Maya Mixe (North Central) Myanmar Nahuatl (Central) Nahuatl (Northern Puebla) Ndebele Ndonga Ngabere Nias Niue Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romania Russia Samoa Sango Sena Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tatar Tetun Dili Tigrinya Tojolabal Tok Pisin Totonac Tshiluba Tshwa Tsonga Turkey Tuvalu Twi Tzotzil Ukrain Umbundu Venda Vietnam Waray-Waray Xhosa Yoruba Zapotec (Isthmus) Zulu\nDAA afi lɛ, mɛi ni fa fe akpekpei ekpaa fãa gbɛ kɛyaa koo ko ni etse ehe banee ni yɔɔ Shima Peninsula yɛ Japan lɛ mli. Amɛyaa he ko ni atsɛɔ jɛmɛ Grand Shrine of Ise lɛ ni amɛyajáa Shintobii ahulu nyɔŋmɔyoo ko ni atsɛɔ lɛ Amaterasu Omikami yɛ jɛmɛ. Akɛ nɔ ni miihe ashɛ afii 2000 ejá nyɔŋmɔyoo nɛɛ. Nɔ klɛŋklɛŋ ni mɛi ni yajáa nyɔŋmɔyoo nɛɛ feɔ ji, amɛfɔɔ amɛniji ahe ni amɛgbɔlɔɔ amɛdaaŋ koni amɛkɛtsuu amɛhe. No sɛɛ lɛ, amɛyadamɔɔ asa ni yɔɔ gbatsu lɛ mli lɛ nɔ, kɛkɛ lɛ amɛbɔi amɛkusumii lɛ feemɔ; amɛmaa amɛyitso shi, amɛtswaa amɛdɛ̃, ni amɛsɔleɔ amɛhãa nyɔŋmɔyoo lɛ. * Shinto jamɔ lɛ ŋmɛɔ gbɛ koni emli bii lɛ kɛ amɛhe awo jamɔi krokomɛi anifeemɔi amli, ni Buddhabii, mɛi ni tsɛɔ amɛhe Kristofoi, kɛ mɛi krokomɛi hu enaaa tɔmɔ ni yɔɔ he akɛ amɛkɛ amɛhe baawo Shinto jamɔ lɛ kusum nifeemɔi ni yaa nɔ yɛ gbatsu nɛɛ mli lɛ mli.\nJamɔi wuji ni yɔɔ je lɛ mli lɛ ateŋ babaoo yɛ gbatsui, * ni mɛi akpekpei abɔ yaa hei ni gbatsui nɛɛ yɔɔ lɛ. Yɛ maji ni mɛi babaoo tsɛɔ amɛhe Kristofoi lɛ anɔ lɛ, ayɛ sɔlemɔtsui kɛ gbatsui babaoo ni ajɔɔ nɔ ahã Yesu, Maria, kɛ hetselɔi (saints). Amamɔ tsũi nɛɛ ahenɔi krokomɛi yɛ hei ni Biblia mli saji komɛi loo “naakpɛɛ” nii komɛi ni akɛɛ amɛba nyɛsɛɛ nɛɛ tee nɔ yɛ lɛ, loo yɛ hei ni akɛ jamɔŋ nibii komɛi eto. Mɛi pii yaa hei ni gbatsui yɔɔ ni amɛyasɔleɔ, ejaakɛ amɛsusuɔ akɛ kɛ́ amɛyasɔle yɛ he ko ni yɔɔ krɔŋkrɔŋ lɛ, ewaaa akɛ abaabo toi. Yɛ mɛi krokomɛi hu agbɛfaŋ lɛ, amɛnuɔ he akɛ kɛ́ amɛfã gbɛ kakadaŋŋ kɛtee gbatsu ko he lɛ, no tsɔɔ akɛ amɛjáa Nyɔŋmɔ waa.\nMɛi komɛi ni etee Grand Shrine of Ise, ni yɔɔ Japan lɛ, kɛ Grotto of Massabielle, ni yɔɔ Lourdes yɛ France lɛ\nAni kɛ́ ayasɔle yɛ gbatsu ko he lɛ, ewaaa akɛ abaabo toi? Kɛ́ mɛi fã gbɛ kɛtee hei ni gbatsui yɔɔ amɛyajá Nyɔŋmɔ lɛ, ani ebaakpɛlɛ nɔ? Agbɛnɛ hu lɛ, ani esa akɛ Kristofoi ajá Nyɔŋmɔ yɛ hei ni gbatsui yɔɔ? Sanebimɔi nɛɛ ahetoo baahã wɔna bɔ ni esa akɛ wɔbu Nyɔŋmɔ ni ajáa yɛ hei ni gbatsui yɔɔ lɛ wɔhã, ni ebaaye ebua wɔ ni wɔna jamɔ ni Nyɔŋmɔ kpɛlɛɔ nɔ hu.\nOKƐ “MUMƆ KƐ ANƆKWALE” AJÁ NYƆŊMƆ\nBe ni Yesu kɛɛ wɔkɛ “mumɔ kɛ anɔkwale” ajá Nyɔŋmɔ lɛ, no mli lɛ mɛni etsɔɔ lɛ?\nSane ko ni Yesu kɛ Samaria yoo ko gba lɛ hãa wɔnaa Nyɔŋmɔ susumɔ yɛ jamɔ ni ayajáa yɛ hei ni yɔɔ krɔŋkrɔŋ loo hei ni gbatsui yɔɔ lɛ he. No mli lɛ Yesu miifã gbɛ kɛmiitsɔ Samaria, ni ewa koni ejɔɔ ehe yɛ nubu ko ni yɔɔ maŋ ko ni atsɛɔ lɛ Sikar lɛ mli lɛ he. Ekɛ yoo ko ni ba nuyɛɛ yɛ nubu lɛ mli lɛ bɔi sanegbaa. Be ni amɛgbaa sane lɛ, yoo lɛ wie srɔto ni yɔɔ Yudafoi lɛ ajamɔ lɛ kɛ Samariabii lɛ anɔ lɛ teŋ lɛ he. Ewie akɛ: “Gɔŋ nɛɛ nɔ wɔtsɛmɛi lɛ já yɛ, shi nyɛ lɛ nyɛkɛɔ akɛ he ni esa akɛ mɛi ajá yɛ lɛ yɛ Yerusalem.”—Yohane 4:5-9, 20.\nGɔŋ ni yoo lɛ tsɔɔ lɛ ji Gerizim Gɔŋ, ni yɔɔ Yerusalem kooyi aaafee kilomitai 50 lɛ. Kulɛ Samariabii lɛ yɛ sɔlemɔtsu ko yɛ jɛmɛ ni amɛyeɔ gbii juji, tamɔ Hehoo lɛ yɛ jɛmɛ. Shi Yesu ewieee srɔto ni yɔɔ Samariabii lɛ ajamɔ lɛ kɛ amɛ nɔ lɛ teŋ lɛ he, moŋ lɛ, ekɛɛ yoo lɛ akɛ: “Yoo he mi oye, ŋmɛlɛtswaa lɛ miiba, be mli ni jeee gɔŋ nɛɛ nɔ, ni asaŋ jeee Yerusalem nyɛbaajá Tsɛ lɛ yɛ.” (Yohane 4:21) Wiemɔ nɛɛ sa jogbaŋŋ, titri lɛ, akɛni ejɛ Yudafonyo naa lɛ hewɔ! Mɛni hewɔ abaafo jamɔ ni akɛhãa Nyɔŋmɔ yɛ Yerusalem lɛ mli lɛ?\nYesu tsa nɔ akɛ: “Ŋmɛlɛtswaa lɛ miiba, ni eshɛ agbɛnɛ, be mli ni anɔkwa jálɔi lɛ baajá Tsɛ lɛ kɛ mumɔ kɛ anɔkwale, ejaakɛ, anɔkwa, Tsɛ lɛ miitao mɛi ni tamɔ nɛkɛ ni amɛjá lɛ.” (Yohane 4:23) Yudafoi lɛ bu sɔlemɔtsu fɛfɛo ni yɔɔ Yerusalem lɛ akɛ amɛjamɔhe afii ohai abɔ. Amɛfãa gbɛ kɛyaa jɛmɛ shii etɛ yɛ afi mli ni amɛyashãa afɔle amɛhãa Yehowa, amɛ-Nyɔŋmɔ lɛ. (2 Mose 23:14-17) Shi Yesu wie akɛ enɛɛmɛi fɛɛ baatsake, ni “anɔkwa jálɔi” baajá Tsɛ lɛ “kɛ mumɔ kɛ anɔkwale.”\nYudafoi lɛ asɔlemɔwe lɛ ma he ko pɔtɛɛ. Shi mumɔ kɛ anɔkwale jeee nibii ni anaa, ni amɛjeee nibii ni yɔɔ he ko pɔtɛɛ ko. No hewɔ lɛ, Yesu miitsɔɔ akɛ jeee tsu pɔtɛɛ ko mli loo he ko pɔtɛɛ ko ji he ni anɔkwa Kristofoi baajá Nyɔŋmɔ yɛ, asaŋ ejeee Gerizim Gɔŋ lɛ nɔ, loo Yerusalem, loo he kroko ni yɔɔ krɔŋkrɔŋ.\nBe ni Yesu kɛ Samaria yoo lɛ gbaa sane lɛ, ewie akɛ “ŋmɛlɛtswaa lɛ,” ni ji be ni tsakemɔ nɛɛ baaba yɛ bɔ ni ajáa Nyɔŋmɔ ahãa lɛ mli lɛ “miiba.” Mɛɛ be ebaaba? Nakai ŋmɛlɛtswaa lɛ ba be ni Yesu tsɔ efɔleshaa gbele lɛ nɔ ekɛ Yudafoi lɛ ajamɔ gbɛjianɔtoo ni damɔ Mose Mla lɛ nɔ ba naagbee lɛ. (Romabii 10:4) Shi Yesu wie hu akɛ: “Ŋmɛlɛtswaa lɛ . . . eshɛ agbɛnɛ.” Mɛni hewɔ? Ejaakɛ no mli lɛ, akɛ Mesia lɛ, ebɔi kaselɔi ni baabo fãmɔ ni ewie kɛtsa nɔ lɛ toi lɛ anaa buamɔ momo, ni fãmɔ lɛ ji: “Nyɔŋmɔ lɛ Mumɔ ni, ni mɛi ni jáa lɛ lɛ, esa akɛ amɛjá lɛ kɛ mumɔ kɛ anɔkwale.” (Yohane 4:24) Belɛ, kɛ́ akɛɛ akɛ mumɔ kɛ anɔkwale ajá Nyɔŋmɔ lɛ, mɛni etsɔɔ?\nBe ni Yesu wie akɛ akɛ mumɔ ajá lɛ, no mli lɛ eewie bɔ ni mɔ ko baahã Nyɔŋmɔ mumɔ krɔŋkrɔŋ lɛ atsɔɔ lɛ gbɛ lɛ he. Mumɔ krɔŋkrɔŋ lɛ yeɔ ebuaa wɔ yɛ gbɛi srɔtoi anɔ, eko ji bɔ ni eyeɔ ebuaa wɔ koni wɔnu Ŋmalɛi lɛ ashishi lɛ. (1 Korintobii 2:9-12) Ni anɔkwale ni Yesu wie he lɛ ji Biblia mli anɔkwa tsɔɔmɔi. No hewɔ lɛ, kɛ́ wɔjamɔ lɛ kɛ nɔ ni Biblia lɛ tsɔɔ lɛ kpãa gbee, ni wɔhãa mumɔ krɔŋkrɔŋ lɛ kudɔɔ wɔnifeemɔi lɛ, Nyɔŋmɔ baakpɛlɛ no nɔ moŋ fe ni wɔbaaya he ko pɔtɛɛ ni wɔyajá Nyɔŋmɔ yɛ jɛmɛ.\nBƆ NI KRISTOFOI NAA GBATSUI AMƐHÃA\nBelɛ, te esa akɛ Kristofoi abu gbɛ ni afãa kɛyajáa Nyɔŋmɔ yɛ hei ni gbatsui yɔɔ lɛ amɛhã tɛŋŋ? Yɛ nɔ ni Yesu wie akɛ esa akɛ akɛ mumɔ kɛ anɔkwale ajá Nyɔŋmɔ lɛ naa lɛ, eyɛ faŋŋ akɛ wɔ-ŋwɛi Tsɛ lɛ ebuuu jamɔ ni ayajáa lɛ yɛ he ko ni gbatsu yɔɔ loo he ko ni yɔɔ krɔŋkrɔŋ lɛ akɛ nɔ ko ni he hiaa. Kɛfata he lɛ, Biblia lɛ hãa wɔleɔ bɔ ni Nyɔŋmɔ naa jamɔ ni akɛhãa amagai lɛ ehãa. Ekɛɔ akɛ: “Nyɛjoa amagajamɔ naa foi,” kɛ agbɛnɛ hu, “nyɛkwɛa nyɛhe nɔ jogbaŋŋ yɛ amagai ahe.” (1 Korintobii 10:14; 1 Yohane 5:21) No hewɔ lɛ, anɔkwa Kristofonyo ko eyajaŋ Nyɔŋmɔ yɛ he ko ni mɛi buɔ akɛ jɛmɛ yɛ krɔŋkrɔŋ, loo he ko ni hãa mɛi kɛ amɛhe woɔ wɔŋjamɔ nifeemɔi amli. No hewɔ lɛ, yɛ bɔ ni gbatsui yɔɔ kɛ nibii ni yaa nɔ yɛ jɛmɛ lɛ hewɔ lɛ, Kristofoi eyajáaa Nyɔŋmɔ yɛ jɛmɛ.\nShi enɛ etsɔɔɔ akɛ kɛ́ mɔ ko hala akɛ ebaasɔle, ekase nii, loo ejwɛŋ sane nɔ yɛ he ko pɔtɛɛ lɛ, Nyɔŋmɔ Wiemɔ lɛ guɔ nakai feemɔ. Kpeehe ni ato he gbɛjianɔ jogbaŋŋ ni jɛmɛ yɛ hiŋmɛi nɔ lɛ sa kɛhã nikasemɔ, ni ehãa anyɛɔ asusuɔ Biblia mli saji ahe jogbaŋŋ. Ni ejeee tɔmɔ hu akɛ abaafee kaimɔnɔ, tamɔ saŋ nɛkɛ, kɛhã mɔ ko ni egbo. Eji nɔ ko ni akɛkaiɔ mɔ ni egbo lɛ kɛkɛ loo etsɔɔ bɔ ni asumɔɔ lɛ ahã. Shi kɛ́ wɔbu jɛmɛ akɛ he ko ni yɔɔ krɔŋkrɔŋ, loo wɔbu saŋ lɛ akɛ nɔ ko ni esa akɛ aná bulɛ pɔtɛ̃ɛ ko ahã lɛ lɛ, belɛ wɔyeee Yesu wiemɔi lɛ anɔ.\nNo hewɔ lɛ, ehe ehiaaa akɛ wɔbaaya he ko ni gbatsu yɔɔ ni wɔyasɔle, kɛ susumɔ lɛ akɛ no baahã Nyɔŋmɔ abo wɔ toi. Nakai nɔŋŋ wɔnaŋ jɔɔmɔ ko kɛjɛŋ Nyɔŋmɔ dɛŋ kɛ́ wɔfã gbɛ kakadaŋŋ kɛtee he ko ni gbatsu yɔɔ, ni enɛ esaŋ ehiɛ po. Biblia hãa wɔleɔ akɛ Yehowa Nyɔŋmɔ, ni ji ‘ŋwɛi kɛ shikpɔŋ Nuŋtsɔ lɛ, ehiii sɔlemɔwei ni akɛ niji mamɔ amli.’ Shi enɛ etsɔɔ akɛ wɔnyɛŋ wɔbɛŋkɛ Nyɔŋmɔ. Wɔbaanyɛ wɔsɔle wɔhã lɛ yɛ he fɛɛ ni wɔ yɔɔ, ni ebaabo toi, ejaakɛ “ekɛ wɔteŋ mɔ fɛɛ mɔ teŋ jekɛɛɛ.”—Bɔfoi 17:24-27.\n^ kk. 2 Ebaanyɛ esoro kusum nifeemɔi ni yaa nɔ yɛ Shinto gbatsui srɔtoi lɛ amli lɛ.\n^ kk. 3 Kwɛmɔ akrabatsa ni ji, “ Mɛni Ji Gbatsu?” lɛ.\nMɛni Ji Gbatsu?\nAkɛ wiemɔ ni ji “gbatsu” lɛ tsuɔ nii kɛkɔɔ he ko ni abuɔ jɛmɛ akɛ eyɛ krɔŋkrɔŋ lɛ he. Afeɔ gbatsui kɛhã nyɔŋmɔ ko loo mɔ ko ni abuɔ lɛ akɛ eyɛ “krɔŋkrɔŋ” lɛ jamɔ. Bei pii lɛ, akɛ mfonirii kɛ blema nibii ni asusuɔ akɛ abaanyɛ atsɔ nɔ afee naakpɛɛ nii, ana nii, loo ana mɛi ni egboi lɛ amumɔ toɔ gbatsui amli. Ŋmɛnɛ lɛ, gbatsui baanyɛ afee tsũi ni mɛi jáa nyɔŋmɔ loo nyɔŋmɔi yɛ mli, sɔlemɔtsu, loo he ko ni akɛ amaga ko maa ni mɛi yajáa lɛ. Mɛi komɛi feɔ gbatsui yɛ amɛshĩai amli. Yɛ maji komɛi anɔ lɛ, gbatsui ni yɔɔ shĩa lɛ ji he ni mɛi sɔleɔ, amɛjwɛŋɔ nii anɔ, loo amɛshãa afɔle yɛ.\nJeee gbatsui ni afeɔ lɛ fɛɛ afee kɛhã nyɔŋmɔi ajamɔ. Akɛ nɔkwɛmɔnɔ lɛ, yɛ je lɛŋ hei babaoo lɛ, efɔɔ kaa akɛ kɛ́ mɔ ko gbo yɛ tsɔne oshara mli lɛ, ewekumɛi kɛ enanemɛi feɔ ‘gbatsui yɛ gbɛjegbɛi ahe’ kɛkaiɔ lɛ. Gbatsui komɛi hu ni yɛ ni jeee jamɔ hewɔ afee, ni akɛkaiɔ tai wuji ni awu loo mɛi ni gboi yɛ ta mli, loo osharai krokomɛi ni ba. Eyɛ mli akɛ gbatsui nɛɛ hãa mɛi náa hegbɛ kɛjwɛŋɔ nii anɔ ni amɛfoɔ amɛsuɔlɔi ni egboi lɛ moŋ, shi bei pii lɛ ehãa anaa hemɔkɛyeli kɛ jamɔ mli ni mɛi ni fee lɛ yɔɔ.\nKɛmaje Mɔ Ko Kɛmaje Mɔ Ko Ani Esa akɛ Kristofoi Ajá Nyɔŋmɔ yɛ Hei ni Gbatsui Yɔɔ?


Nyɔŋmɔ Ejɔɔ Mi—Fe bɔ ni Mikpaa Gbɛ | Wala Shihilɛ He Sane\nBuu-Mɔɔ | August 2015\nKANEMƆ YƐ Acholi Afrikaans Albania Amharic Arabic Armenia Armenia (West) Aymara Batak (Toba) Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chol Cibemba Croatia Czech Denmark Dutch Efik Estonia Ewe Fiji Finland French Ga Garifuna Georgia Germany Guarani Gun Haitian Creole Hebri Hela Hiligaynon Hiri Motu Hungary Iceland Igbo Iloko Indonesia Italia Japan Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Lamba Lhukonzo Lingala Lithuania Luganda Luo Luvale Macedonia Malagasy Mam Mambwe-Lungu Maya Mazatec (Huautla) Mixe (North Central) Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Ngabere Norway Nyaneka Nzema Ossetia Otetela Pangasinan Papiamento (Aruba) Papiamento (Curaçao) Poland Quechua (Bolivia) Romania Runyankore Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tlapanec Tojolabal Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Xhosa Yoruba Zapotec (Isthmus) Zulu\nYehowa Ehã Mi Babaoo Fe bɔ ni Mikpaa Gbɛ\nMɔ ni gba ji Félix Alarcón\nBe ni miye afii 17 lɛ, nibii ni oblahii kɛ oblayei tiuɔ sɛɛ titri ji nɔ ni hé mijwɛŋmɔ fɛɛ. Nibii ni minyaa he waa ji nanemɛi kɛbɔɔ, seremɔ, kɛ bɔɔlutswaa. Shi gbi ko gbɛkɛ lɛ, mishihilɛ tsake kwraa. Mikɛ moto yaná oshara, ni mikumɔ kɛjɛ mikuɛ aahu kɛyi shi. Kɛjɛ be ni miná oshara nɛɛ, aaafee afii 30 eho, ni mika saa mli afii pii.\nMida yɛ ŋshɔnaa maŋtiase ko ni atsɛɔ lɛ Alicante, ni yɔɔ Spain bokagbɛ lɛ mli. Mibɛ weku shihilɛ kpakpa ko, no hewɔ lɛ, be ni miji oblanyo lɛ, bei pii lɛ mihiɔ gbɛjegbɛi anɔ titri. No mli lɛ asaa lɔletai yɛ wɔshĩa lɛ masɛi. Mi kɛ nuu ko ni atsɛɔ lɛ José María, ni tsuɔ nii yɛ jɛmɛ lɛ fee naanyo. Eji mɔ ko ni sumɔɔ gbɔmɔ, ni enáa deka ehãa mi fe miwekumɛi po. Kɛ́ shihilɛ lɛ mli bawa lɛ, efeɔ tamɔ nyɛmi diɛŋtsɛ kɛhãa mi—eji naanyo kpakpa, eyɛ mli akɛ no mli lɛ eye mi onukpa afii 20 sɔŋŋ.\nNo mli lɛ, José María kɛ Yehowa Odasefoi lɛ ebɔi Biblia lɛ kasemɔ. Mibayɔse akɛ esumɔɔ Ŋmalɛi lɛ waa, ni bei pii lɛ, egbaa mi Biblia mli anɔkwalei komɛi. Mijɛɔ bulɛ mli miboɔ lɛ toi, shi mikɛ hiɛdɔɔ susuuu nɔ ni ewieɔ lɛ he. Akɛni miji oblanyo hewɔ lɛ, nibii krokomɛi ehe mitsui fɛɛ. Shi amrɔ nɛɛ, mishihilɛ miiba ebatsake.\nOSHARA KO NI TSAKE MISHIHILƐ\nMisumɔɔɔ ni mawie oshara ni miná lɛ he tsɔ. Nɔ ni nɔŋŋ ni makɛɛ ji, miye kwashiai asane, ni miyakwɛɛɛ mihe nɔ jogbaŋŋ. Yɛ gbi kome pɛ mli lɛ, mishihilɛ tsake kwraa. Kulɛ miji oblanyo ni yɔɔ hewalɛ waa, shi shi kome be ni mihɛleɔ shi lɛ, mikumɔ ni mikã helatsamɔhe. Ekpakpa ko dani minyɛ minu shihilɛ mli ni miyaje lɛ shishi. Mibi mihe shii abɔ akɛ, ‘Mɛni hewɔ esa akɛ makã he mahi wala mli?’\nJosé María basara mi, nɔŋŋ kɛkɛ ni eto gbɛjianɔ koni Yehowa Odasefoi ni yɔɔ asafo ni bɛŋkɛ he miyɔɔ lɛ abasara mi yɛ helatsamɔhe lɛ. Bɔ ni amɛbasara mi shii abɔ lɛ ta mitsuiŋ waa. Be ni mihe wa mi fioo ni ajie mi kɛtee he kroko yɛ helatsamɔhe lɛ mli nɔŋŋ lɛ, mibɔi Biblia lɛ kasemɔ. Mibale nɔ hewɔ ni mɛi piŋɔ ni amɛgboi, kɛ nɔ hewɔ ni Nyɔŋmɔ eŋmɛ gbɛ ni nibii fɔji baa lɛ. Agbɛnɛ hu lɛ, mibale shi ni Nyɔŋmɔ ewo kɛhã wɔsɛɛ, akɛ shikpɔŋ lɛ nɔ fɛɛ baayi obɔ kɛ adesai ni eye emuu, ni mɔ ko mɔ ko ekɛŋ kɔkɔɔkɔ akɛ: “Migbɔjɔ [loo mihe miiye, NW].” (Yesaia 33:24) Kpaako kwraa mináa hiɛnɔkamɔ kpakpa ko yɛ mishihilɛ mli.\nBe ni mishi helatsamɔhe lɛ, mitee mihiɛ oyayaayai yɛ Biblia lɛ kasemɔ mli. Afee wheelchair krɛdɛɛ ko ahã mi, ni no ye ebua mi ni minyɛ mitee kpeei ni Yehowa Odasefoi feɔ lɛ eko, ni mikɛ mihe wo shiɛmɔ nitsumɔ lɛ mli. Yɛ November 5, 1988, be ni miye afii 20 lɛ, abaptisi mi yɛ nɔ ko ni akãa mli ajuɔ he mli. Yehowa Nyɔŋmɔ ehã miná jwɛŋmɔ ni ja yɛ shihilɛ he. Shi mɛni manyɛ mafee kɛda lɛ shi?\nMIHÃAA MISHIHILƐ LƐ ATSĨ MINAA\nMitswa mifai shi akɛ mihaŋ mishihilɛ lɛ atsĩ minaa koni mikanyɛ misɔmɔ Yehowa kɛ minyɛmɔ fɛɛ. Miisumɔ ni maya mihiɛ. (1 Timoteo 4:15) Shishijee lɛ, mináaa lɛ mlɛo, ejaakɛ miwekumɛi ekpɛlɛɛɛ hemɔkɛyeli hee ni miná lɛ nɔ. Shi miyɛ nyɛmimɛi hii kɛ yei, ni ji mimumɔŋ nyɛmimɛi. Amɛkwɛɔ koni maya asafoŋ kpeei ni afeɔ lɛ fɛɛ, ni amɛkɛ mi yaa shiɛmɔ hu.\nSɛɛ mli lɛ, ebafee faŋŋ akɛ, esa akɛ afee nɔ fɛɛ nɔ ahã mi. Be ni mi kɛ bei pii etao hei ni akwɛɔ helatsɛmɛi ni tamɔ mi lɛ yɛ lɛ, miná he ko yɛ Valencia maŋtiase lɛ mli, ni eyɛ Alicante kooyi aaafee kilomitai 160. Nɛkɛ he nɛɛ batsɔ mishĩa kwraa.\nEyɛ mli akɛ mika saa mli moŋ, shi mitswa mifai shi akɛ mikɛ mɛi krokomɛi baagba mihemɔkɛyeli lɛ he sane\nEyɛ mli akɛ mika saa mli moŋ, shi mitswa mifai shi akɛ maya nɔ masɔmɔ Yehowa. Mikɛ shika ni ahãa mɛi ni eje kpa kɛ shikai krokomɛi ní mináa lɛ hé kɔmpiuta, ni mihã akɛma misaatso lɛ masɛi. Mihe mobail foŋ hu. Daa leebi lɛ, mɛi ni kwɛɔ mi lɛ ateŋ mɔ ko suɔ mikɔmpiuta kɛ mobail foŋ lɛ ehãa mi. Bɔ ni afee ni manyɛ mikɛ kɔmpiuta lɛ atsu nii lɛ, mikɛ mitsɛŋ kudɔɔ nɔ ni anyɛɔ akɛkudɔɔ nibii ni yɔɔ kɔmpiuta nɔ ni atsɛɔ lɛ joystick ni afee awo he lɛ. Agbɛnɛ hu, miyɛ tso krɛdɛɛ ko ni mikɛ minaabu mɔɔ mli. Tso nɛɛ yeɔ ebuaa mi ni minyɛɔ mitaipiɔ yɛ kɔmpiuta lɛ nɔ, ni minyɛɔ mitswaa mɛi tɛlifoŋ hu.\nMikɛ tso ko nyɛmɔɔ yibɔi ni yɔɔ tɛlifoŋ lɛ nɔ lɛ nɔ ni mikɛtswaa mɛi\nMɛɛ gbɛ nɔ nibii nɛɛ eye ebua mi? Klɛŋklɛŋ kwraa lɛ, ehãa minyɛɔ migbeleɔ jw.org wɛb saiti lɛ, ni minyɛɔ mikɛ Buu-Mɔɔ INTANƐT NƆ WOJIATOOHE lɛ tsuɔ nii. Nibii nɛɛ eye ebua mi waa! Daa gbi lɛ, mikɛ ŋmɛlɛtswai abɔ kaseɔ nii, ni mitaoɔ nii amli yɛ Biblia kasemɔ woji amli bɔ ni afee ni maya nɔ makase Nyɔŋmɔ sui ni nɔ bɛ lɛ ahe nii. Ni be fɛɛ be ni manu shoofeemɔ he loo minijiaŋ baaje wui fioo lɛ, mináa nɔ ko kɛ̃ yɛ wɛb saiti lɛ nɔ ní hãa mináa miishɛɛ.\nMikɔmpiuta lɛ yeɔ ebuaa mi hu ni minyɛɔ miboɔ nibii ni yaa nɔ yɛ asafoŋ kpeei ashishi lɛ toi, ni mikɛ mihe woɔ mli. Minyɛɔ mihãa saji ahetoo, misɔleɔ, mihãa wiemɔ, ni minyɛɔ mikaneɔ Buu-Mɔɔ lɛ mli hu. Eyɛ mli akɛ minyɛɛɛ maya kpeei nɛɛ ashishi moŋ, shi minuɔ he tamɔ nɔ ni miyɛ nyɛmimɛi ni yɔɔ asafo lɛ mli lɛ ateŋ nɔŋŋ.\nTɛlifoŋ kɛ kɔmpiuta ni miyɔɔ lɛ yeɔ ebuaa mi ni mikɛ mihe woɔ shiɛmɔ nitsumɔ lɛ mli. Anɔkwa sane ji akɛ, minyɛɛɛ mayashiɛ yɛ mɛi ashĩai taakɛ Yehowa Odasefoi babaoo feɔ lɛ. Shi no etsiko minaa. Mikɛ dɛŋdadei nɛɛ tsuɔ nii kɛgbaa mɛi krokomɛi mihemɔkɛyeli lɛ he sane. Anɔkwa, minyaa tɛlifoŋ nɔ odaseyeli he aahu akɛ, misafoŋ onukpai lɛ kɛɛ mi ni mikwɛ odase ni ayeɔ yɛ tɛlifoŋ nɔ lɛ nɔ yɛ wɔsafo lɛ mli. Tɛlifoŋ nɔ odaseyeli he gbɛjianɔtoo nɛɛ eye ebua asafoŋ lɛ mli bii ni nyɛɛɛ amɛshi shĩa kɛya shiɛmɔ lɛ waa.\nEefee Biblia mli nikasemɔ\nShi jeee tɛlifoŋ kɛ kɔmpiuta pɛ yeɔ ebuaa mi yɛ shihilɛ mli. Daa gbi lɛ, minanemɛi basaraa mi. Amɛkɛ amɛwekumɛi kɛ nanemɛi ní miisumɔ ni amɛkase Biblia lɛ baa. Bei pii lɛ, amɛhãa mikwɛɔ nikasemɔ lɛ nɔ po. Bei komɛi lɛ, wekui komɛi basaraa mi, ni amɛhãa mifataa amɛhe kɛfeɔ amɛgbɛkɛ weku jamɔ lɛ. Mináa miishɛɛ waa kɛ́ gbekɛbii lɛ tá misaatso lɛ masɛi ni amɛmiigba mi nɔ hewɔ ni amɛsumɔɔ Yehowa lɛ.\nEkɛ weku ko miifee gbɛkɛ weku jamɔ\nEŋɔɔ minaa waa akɛ mɛi babaoo basaraa mi. Bei pii lɛ, mitsũ lɛ mli yiɔ kɛ nanemɛi, ni amɛteŋ mɛi komɛi jɛ shɔŋŋ. Enɛ feɔ mɛi ni kwɛɔ mi yɛ helatsamɔhe lɛ naakpɛɛ waa, taakɛ ekolɛ obaasusu lɛ. Daa gbi lɛ, midaa Yehowa shi akɛ ehã mi nyɛmimɛi ni tamɔ nɛkɛ.\nMIHIƐ MLI LOLO\nBe fɛɛ be ni mɔ ko baabi mi bɔ ni miyɔɔ lɛ, mihãa hetoo akɛ, “Mi nɔŋŋ nɛ, mihiɛ mli lolo!” Shi mile akɛ jeee mi pɛ mi kɛ shihilɛ ni jaraa kpeɔ. Akɛ Kristofoi lɛ, ekɔɔɔ he eko bɔ ni wɔshihilɛ ji loo naagbai ni wɔkɛkpeɔ lɛ, wɔ fɛɛ wɔmiiwu ta—no ji “hemɔkɛyeli lɛ he ta kpakpa lɛ.” (1 Timoteo 6:12) Mɛni eye ebua mi ni minyɛ mikpee shihilɛ ni jaraa nɛɛ naa afii babaoo lɛ? Misɔleɔ daa gbi, ni midaa Yehowa shi akɛ ehã miná miishɛɛ yɛ shihilɛ mli. Ni mibɔɔ mɔdɛŋ mikɛ hiɛdɔɔ sɔmɔɔ Nyɔŋmɔ yɛ minyɛmɔ naa, ni mihãa wɔsɛɛ shihilɛ he hiɛnɔkamɔ lɛ hiɛɔ mijwɛŋmɔ mli.\nBei pii lɛ, mifeɔ bɔ ni jeŋ hee lɛ mli shihilɛ baaji ahã, ní miijo foi ni miitumɔ ekoŋŋ lɛ he mfoniri yɛ mijwɛŋmɔ mli. Bei komɛi lɛ, mi kɛ minaanyo José María—ni lɛ hu eeeye polio lɛ—yeɔ fɛo akɛ mi kɛ lɛ baada foi. Kɛkɛ lɛ, mibi lɛ akɛ: “Namɔ baaye klɛŋklɛŋ gbɛhe.” Ehãa hetoo akɛ: “Ekɔɔɔ he eko mɔ ni baaye klɛŋklɛŋ gbɛhe. Nɔ ni he hiaa ji, ni wɔyashɛ Paradeiso lɛ mli, koni wɔda foi lɛ yɛ jɛmɛ.”\nEkpakpa ko dani minyɛ mikpɛlɛ shihilɛ mli ni miyaje lɛ nɔ. Mi le akɛ be ni mi ji oblanyo lɛ, miye kwashiai asane, ni enɛ ehã miiná nɔ waa. Kɛ̃lɛ, midaa Yehowa shi waa akɛ ekpooo mi. Ehã mi nibii babaoo—nyɛmimɛi hii kɛ yei babaoo, shwelɛ akɛ makã he mahi shi, miishɛɛ ni jɛɔ yelikɛbuamɔ ni mikɛhãa mɛi krokomɛi lɛ mli, kɛ wɔsɛɛ shihilɛ ni yɔɔ miishɛɛ he hiɛnɔkamɔ. Kɛ́ mikɛɛ matsɔɔ bɔ ni minuɔ he mihãa lɛ mli lɛ, nɔ ni nɔŋŋ ni makɛɛ ji, Yehowa ehã mi babaoo fe bɔ ni mikpaa gbɛ.\nBɔ Ni Wɔbaafee Wɔkpee Shihilɛi Ni Mli Wawai Anaa Yehowa Odasefoi Aniiashikpamɔi Gbɔmɔtsoŋ Kɛ Jwɛŋmɔŋ Hewalɛnamɔ Toiŋjɔlɛ kɛ Miishɛɛ\nBiblia lɛ tsɔɔ wɔ nɔ hewɔ ni Nyɔŋmɔ bɔ shikpɔŋ lɛ, be ni piŋmɔ sɛɛ baafo, bɔ ni shikpɔŋ lɛ nɔ shihilɛ baafee wɔsɛɛ, kɛ mɛi ni baahi nɔ.\nHetoo lɛ damɔ onɔ titri.\nSANEYITSO LƐ MLITSƆƆMƆ Mɛni Baa yɛ Gbele Sɛɛ?\nSANEYITSO LƐ MLITSƆƆMƆ Ani Hiɛnɔkamɔ ko yɛ Kɛhã Gbohii Lɛ?\nSANEYITSO LƐ MLITSƆƆMƆ Hiɛnɔkamɔ Kɛhã Gbohii Lɛ—Ani Obaanyɛ Ohe Oye?\nWALA SHIHILƐ HE SANE Yehowa Ehã Mi Babaoo Fe bɔ ni Mikpaa Gbɛ\nKASEMƆ AMƐHEMƆKƐYELI LƐ “Mite Shi akɛ Nyɛ yɛ Israel”\nGbele Gbeyeishemɔ—Te Obaafee Tɛŋŋ Oye Nɔ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ August 2015 | Ani Gbohii lɛ Baanyɛ Ahi Shi Ekoŋŋ?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ August 2015 | Ani Gbohii lɛ Baanyɛ Ahi Shi Ekoŋŋ?\nAugust 2015 | Ani Gbohii lɛ Baanyɛ Ahi Shi Ekoŋŋ?\nBUU-MƆƆ August 2015 | Ani Gbohii lɛ Baanyɛ Ahi Shi Ekoŋŋ?


Kpoomɔ Apasa Jamɔ!\nSatan kɛ edaimonioi lɛ sumɔɔɔ ni osɔmɔɔ Nyɔŋmɔ. Amɛmiisumɔ ni amɛgbala mɔ fɛɛ mɔ kɛjɛ Nyɔŋmɔ he kɛ́ amɛaanyɛ. Mɛɛ gbɛ nɔ amɛbɔɔ nakai feemɔ he mɔdɛŋ yɛ? Gbɛ kome ji kɛtsɔ apasa jamɔ nɔ. (2 Korintobii 11:13-15) Jamɔ ko bafeɔ apasa kɛji akɛ etsɔɔɔ anɔkwale ni jɛ Biblia lɛ mli lɛ. Apasa jamɔ tamɔ shika ní ayeee—ebaanyɛ etamɔ shika diɛŋtsɛ, shi ehiii haaa nɔ ko nɔ ko. Ebaanyɛ ekɛ haomɔi babaoo aba onɔ.\nNyɔŋmɔ jamɔ mli apasa nyɛŋ asa Yehowa, Nyɔŋmɔ anɔkwafo lɛ hiɛ kɔkɔɔkɔ. Beni Yesu yɔɔ shikpɔŋ nɔ lɛ, no mli lɛ jamɔ kuu ko yɛ ni miisumɔ ni amɛgbe lɛ. Amɛsusu akɛ amɛjamɔ gbɛ lɛ ji nɔ ni ja. Amɛkɛɛ akɛ: “Tsɛ kome wɔyɔɔ, lɛ ji Nyɔŋmɔ.” Ani Yesu kpɛlɛ nɔ? Dabi! Ekɛɛ amɛ akɛ: “Nyɛ lɛ nyɛtsɛ ni nyɛjɛ emli ji abonsam.” (Yohane 8:41, 44) Ŋmɛnɛ, mɛi pii susuɔ akɛ amɛmiijá Nyɔŋmɔ, shi amɛmiisɔmɔ Satan kɛ edaimonioi lɛ diɛŋtsɛ!—1 Korintobii 10:20.\nTaakɛ bɔ ni tso gbonyo woɔ yibii fɔji lɛ, nakai apasa jamɔ woɔ gbɔmɛi ni feɔ nibii fɔji. Haomɔ eyi je lɛ mli obɔ yɛ nibii fɔji ni gbɔmɛi feɔ lɛ hewɔ. Jeŋba shara, nɔmɔ, juu, nɔnyɛɛ, awuiyeli, kɛ kabonaatoo yɛ. Mɛi ni feɔ nibii fɔji nɛɛ ateŋ mɛi babaoo yɛ jamɔ mli, shi amɛjamɔ lɛ kãnyaaa amɛ koni amɛfee nɔ ni hi. Amɛnyɛŋ amɛtsɔmɔ Nyɔŋmɔ nanemɛi ja amɛkpa nibii fɔji lɛ afeemɔ.—Mateo 7:17, 18.\nApasa jamɔ tsɔɔ gbɔmɛi ni amɛsɔle amɛha amagai. Nyɔŋmɔ kɛɔ akɛ wɔkasɔle wɔha amagai. Shishinumɔ yɛ enɛ mli. Ani obaasumɔ, kɛ́ mɔ ko kɛ bo ewieee shi mfoniri ni asha bo lɛ pɛ ekɛwieɔ? Ani nakai mɔ lɛ baanyɛ afee onaanyo diɛŋtsɛ? Dabi, enyɛŋ efee nakai. Yehowa miisumɔ ni gbɔmɛi kɛ lɛ awie, shi jeee amaga loo mfoniri, ni wala ko bɛ mli.—2 Mose 20:4, 5.\nApasa jamɔ tsɔɔ akɛ ehi akɛ aaagbe gbɔmɛi krokomɛi yɛ tawuu be mli. Yesu kɛɛ akɛ Nyɔŋmɔ nanemɛi lɛ baasumɔ amɛhe. Wɔgbeee gbɔmɛi ni wɔsumɔɔ amɛ lɛ. (Yohane 13:35) Ejaaa po akɛ wɔɔgbe gbɔmɛi fɔji. Beni Yesu henyɛlɔi lɛ ba koni amɛbamɔ lɛ lɛ, eŋmɛɛɛ ekaselɔi lɛ agbɛ ni amɛkɛ amɛ awuu koni amɛkɛbu ehe.—Mateo 26:51, 52.\nApasa jamɔ tsɔɔ akɛ efɔŋfeelɔi lɛ baana amanehulu yɛ hɛl la mli. Ni kɛlɛ, Biblia lɛ tsɔɔ akɛ esha kɛ mɔ yaa gbele mli. (Romabii 6:23) Yehowa ji Nyɔŋmɔ ni yɔɔ suɔmɔ. Ani Nyɔŋmɔ ni yɔɔ suɔmɔ lɛ baapiŋ gbɔmɛi kɛya naanɔ? Dabi kwraa! Jamɔ kome pɛ baahi Paradeiso, nɔ ni Yehowa kpɛlɛɔ nɔ lɛ. (Kpojiemɔ 15:4) No mli lɛ jamɔi fɛɛ ni damɔ Satan amalei anɔ lɛ ehiŋ shi dɔŋŋ.\nAni anɔkwa jamɔ kome pɛ yɔɔ? Naa nibii enumɔ ni baawa bo ni ona anɔkwa jamɔ lɛ.\nAni no tuuntu ji ‘jámɔ ni baaye abua mi’?


Ani Obaashã Afɔle yɛ Maŋtsɛyeli lɛ Hewɔ? | Nikasemɔ\nBuu-Mɔɔ—Nikasemɔ Nɔ | December 2013\n“Tsuijurɔnaa halɔ Nyɔŋmɔ sumɔɔ.” —2 KOR. 9:7.\nŊMALƐI KƐHA SANENƆJWƐŊMƆ\nMɛɛ gbɛ nɔ ŋmalɛi ni nyiɛ sɛɛ nɛɛ yeɔ ebuaa bo koni osusu afɔlei ni oshãa yɛ Maŋtsɛyeli lɛ hewɔ lɛ he?\n1 Kronika 29:9\n1 Korintobii 16:1, 2\n2 Korintobii 8:12\n1. Mɛɛ afɔlei mɛi babaoo shãa, ni mɛni hewɔ?\nMƐI jɛɔ amɛsuɔmɔ mli amɛkɛ nibii shãa afɔle yɛ nibii ni he hiaa amɛ lɛ ahewɔ. Fɔlɔi kɛ amɛbe, amɛshika, kɛ amɛhewalɛ tsuɔ nii koni amɛbii aná he sɛɛ. Beni oblahii kɛ oblayei ni miitao amɛyashĩ Olimpis akaŋ lɛ eko amɛha amɛmaŋ lɛ ananemɛi miijie amɛhiɛtserɛ lɛ, belɛ amɛ hu amɛkɛ ŋmɛlɛtswai babaoo miigbɔle amɛkpɔiaŋ kɛmiitsɔse amɛhe kɛha akaŋshii lɛ. Yesu hu kɛ nibii shã afɔle yɛ nibii ni he hiaa lɛ lɛ ahewɔ. Etiuuu ogbɔjɔ shihilɛ sɛɛ, ni efɔɔɔ bii hu. Yɛ no najiaŋ lɛ, ekɛ ehewalɛ fɛɛ tiu Maŋtsɛyeli lɛ he nibii lɛ asɛɛ. (Mat. 4:17; Luka 9:58) Esɛɛnyiɛlɔi lɛ hu kɛ nibii shã afɔle yɛ Nyɔŋmɔ Maŋtsɛyeli lɛ hewɔ. Akɛni Nyɔŋmɔ Maŋtsɛyeli lɛ ji nɔ ni he hiaa amɛ fe fɛɛ yɛ amɛshihilɛ mli hewɔ lɛ, amɛkɛ nibii shã afɔle bɔni afee ni amɛnyɛ amɛfi Maŋtsɛyeli lɛ sɛɛ waa. (Mat. 4:18-22; 19:27) No hewɔ lɛ, bi ohe akɛ, ‘Mɛni ji nɔ ni he hiaa mi fe fɛɛ yɛ mishihilɛ mli?’\n2. (a) Mɛɛ afɔlei esa akɛ anɔkwa Kristofoi fɛɛ ashã? (b) Mɛɛ afɔlei krokomɛi mɛi komɛi shãa?\n2 Afɔlei komɛi yɛ ni esa akɛ Kristofoi fɛɛ ashã bɔni afee ni wekukpaa kpakpa ahi amɛ kɛ Yehowa teŋ. Afɔlei nɛɛ ji wɔbe kɛ wɔnyɛmɔ ni wɔkɛsɔleɔ, wɔkɛkaneɔ Biblia lɛ, wɔkɛfeɔ weku jamɔ, wɔkɛyaa asafoŋ kpeei, ni wɔkɛyaa shiɛmɔ lɛ. * (Yosh. 1:8; Mat. 28:19, 20; Heb. 10:24, 25) Enɛɛmɛi ni wɔfeɔ kɛ jɔɔmɔ ni Yehowa jɔɔ wɔ lɛ hewɔ lɛ, shiɛmɔ nitsumɔ lɛ miiwoo yibii waa, ni mɛi babaoo miike kɛmiiba “Yehowa we lɛ gɔŋ lɛ” he. (Yes. 2:2) Mɛi babaoo hu shãa afɔle kɛtsɔ sɔɔmɔ ni amɛyasɔmɔɔ yɛ Betel, amɛyayeɔ amɛbuaa kɛmamɔɔ Maŋtsɛyeli Asai kɛ Kpee Asai, amɛtoɔ kpeei wuji ahe gbɛjianɔ, loo amɛyayeɔ amɛbuaa mɛi ni adebɔɔ naa oshara enina amɛ lɛ, ni amɛfeɔ enɛɛmɛi fɛɛ yɛ Maŋtsɛyeli lɛ hewɔ. Eyɛ mli akɛ Yehowa kpaaa gbɛ akɛ wɔshã afɔlei krokomɛi nɛɛ dani ehere wɔyiwala moŋ, shi amɛhe miihia ŋmɛnɛ koni akɛfi Maŋtsɛyeli lɛ nitsumɔi lɛ asɛɛ.\n3. (a) Kɛ́ wɔshã afɔle yɛ Maŋtsɛyeli lɛ hewɔ lɛ, te wɔnáa he sɛɛ tɛŋŋ? (b) Mɛɛ sanebimɔi ahe wɔbaasusu?\n3 Ŋmɛnɛ lɛ, ehe miihia ni wɔfee babaoo kɛfi Maŋtsɛyeli lɛ sɛɛ fe bei fɛɛ ni eho. Eŋɔɔ wɔnaa waa akɛ mɛi babaoo jɛɔ amɛsuɔmɔ mli amɛshãa afɔle amɛhaa Yehowa! (Nyɛkanea Lala 54:8.) Kɛ́ wɔshã afɔle lɛ, ehaa wɔnáa miishɛɛ waa beni wɔmɛɔ Nyɔŋmɔ Maŋtsɛyeli lɛ. (5 Mose 16:15; Bɔf. 20:35) Shi esa akɛ wɔ fɛɛ wɔkɛ sanebimɔi ni nyiɛ sɛɛ nɛɛ apɛi wɔmli jogbaŋŋ. Ani wɔbaanyɛ wɔshã afɔlei krokomɛi yɛ Maŋtsɛyeli lɛ hewɔ? Mɛni wɔkɛ wɔbe, wɔshika, wɔhewalɛ, kɛ wɔhesai feɔ? Kɛ́ wɔmiishã afɔle lɛ, mɛni esa akɛ wɔkwɛ jogbaŋŋ yɛ he? Nyɛhaa wɔsusua nɔ ni wɔbaanyɛ wɔkase kɛjɛ tsuijurɔnaa afɔlei komɛi ni ashã lɛ amli, ni no baaye abua wɔ ni wɔná miishɛɛ babaoo.\nAFƆLEI NI ASHÃ YƐ BLEMA ISRAEL\n4. Mɛɛ gbɛ nɔ Israelbii lɛ ná afɔlei ni amɛshã ahe sɛɛ?\n4 Ehe bahia ni blema Israelbii lɛ ashã afɔlei dani akɛ amɛhe eshai afa amɛ. Afɔlei ni amɛshãa lɛ ji nɔ ni haa amɛsaa Yehowa hiɛ. Afɔlei lɛ ekomɛi yɛ ni akpa gbɛ akɛ amɛshã, ni amɛshã ekomɛi hu yɛ tsuijurɔnaa, ni tsɔɔ akɛ amɛjɛ amɛsuɔmɔ mli amɛshã. (3 Mose 23:37, 38) Abaanyɛ ashã shãa afɔlei hu akɛ tsuijurɔnaa afɔle loo akɛ nikee nii ni akɛmiiha Yehowa. Afɔlei komɛi ni ashã ni sa kadimɔ waa ji nɔ ni ashã beni ajɔɔ sɔlemɔtsu lɛ nɔ yɛ Salomo beaŋ lɛ.—2 Kron. 7:4-6.\n5. Mɛɛ gbɛjianɔ Yehowa to koni ohiafoi po anyɛ ashã afɔle amɛha lɛ?\n5 Akɛni Yehowa yɛ suɔmɔ hewɔ lɛ, ena akɛ esoro bɔ ni mɔ fɛɛ mɔ baanyɛ aha, no hewɔ lɛ ebi ni mɔ fɛɛ mɔ aha yɛ enyɛmɔ naa. Yehowa mla lɛ bi ni kɛ́ akɛ kooloo baashã afɔle lɛ, afɔse elá, ni afɔlei nɛɛ ji “nii kpakpai ni baaba” kɛtsɔ e-Bi Yesu nɔ lɛ “asusuma kɛkɛ.” (Heb. 10:1-4) Shi Yehowa efeee kpɛŋŋ yɛ kooloo ni esa akɛ akɛshã afɔle lɛ he. Akɛ nɔkwɛmɔnɔ lɛ, kɛ́ mɔ ko nyɛɛɛ ekɛ too loo tsina abaha Nyɔŋmɔ, ni ekɛ kosɛɛ okpoi ba lɛ, ekpɛlɛɔ nɔ. No hewɔ lɛ, ohiafoi po nyɛɔ amɛkɛ miishɛɛ shãa afɔlei amɛhaa Yehowa. (3 Mose 1:3, 10, 14; 5:7) Eyɛ mli akɛ akɛ kooloi srɔtoi shã afɔle moŋ, shi nibii enyɔ komɛi yɛ ni Yehowa taoɔ yɛ mɔ fɛɛ mɔ ni shãa tsuijurɔnaa afɔle lɛ dɛŋ.\n6. Mɛɛ nibii enyɔ ataoɔ yɛ mɔ ko ni miitao eshã afɔle lɛ dɛŋ, ni mɛni hewɔ ehe hiaa ni eye taomɔ nii lɛ anɔ lɛ?\n6 Klɛŋklɛŋ lɛ, esa akɛ nɔ ni akɛshãa afɔle lɛ afee nɔ ni hi fe fɛɛ. Yehowa kɛɛ Israelbii lɛ akɛ, ja kpa ko bɛ nɔ ni akɛbahaa lɛ he dani ‘ebaasa ehiɛ.’ (3 Mose 22:18, 20) Kɛ́ kooloo ko bɛ hewalɛ loo eje kpa lɛ, Yehowa ekpɛlɛŋ nakai afɔle lɛ nɔ. Nɔ ni ji enyɔ lɛ, esa akɛ mɔ ni baa ebashã afɔle lɛ afee mɔ ko ni he tse. Kɛ́ mɔ lɛ he tseee lɛ, esa akɛ eshã esha afɔle loo sɔ̃ afɔle ni ekɛsaa ekɛ Yehowa teŋ dani ekɛ etsuijurɔnaa afɔle lɛ aha. (3 Mose 5:5, 6, 15) Enɛ ji hiɛdɔɔ sane diɛŋtsɛ. Yehowa fã akɛ mɔ fɛɛ mɔ ni he tseee ni yeɔ naanyobɔɔ afɔle, ni eko ji tsuijurɔnaa afɔle lɛ eko beni etsuuko ehe lɛ, agbe lɛ. (3 Mose 7:20, 21, Ga Biblia hee) Shi kɛji mɔ ni kɛ́ afɔle lɛ ba lɛ he tse ni kpa ko bɛ nɔ ni ekɛbaashã afɔle lɛ he lɛ, mɔ lɛ baaná henilee kpakpa, ni ebaaná miishɛɛ.—Nyɛkanea 1 Kronika 29:9.\nAFƆLEI NI ASHÃA ŊMƐNƐ\n7, 8. (a) Kɛ́ mɛi shã afɔle yɛ Maŋtsɛyeli lɛ hewɔ lɛ, te amɛnuɔ he tɛŋŋ? (b) Mɛɛ nibii wɔbaanyɛ wɔkɛshã afɔle wɔha Yehowa?\n7 Ŋmɛnɛ hu lɛ, mɛi babaoo miisumɔ ni amɛkɛ amɛhe ashã afɔle yɛ Yehowa sɔɔmɔ mli, ni Yehowa náa enɛ he miishɛɛ naakpa. Kɛ́ wɔfee nibii kɛye wɔbua wɔnyɛmimɛi lɛ, ehaa wɔtsui nyɔɔ wɔmli. Nyɛmi nuu ko ni yeɔ ebuaa kɛmamɔɔ Maŋtsɛyeli Asai, ní eyeɔ ebuaa mɛi ni adebɔɔ naa osharai efite amɛnibii hu lɛ tsɔɔ akɛ, enyɛŋ etsɔɔ bɔ ni etsui nyɔɔ emli ehaa lɛ mli kɛ́ eye ebua yɛ gbɛi nɛɛ anɔ. Ekɛɛ akɛ: “Kɛ́ mina bɔ ni nyɛmimɛi hii kɛ yei lɛ ahiɛ esɔ nɔ ni wɔfee wɔha amɛ lɛ, kɛ bɔ ni amɛmii shɛɔ amɛhe beni amɛtee amɛ-Maŋtsɛyeli Asa hee lɛ nɔ, loo beni aye abua amɛ yɛ adebɔɔ naa oshara ko sɛɛ lɛ, ehaa minaa akɛ sɛɛnamɔ yɛ nɔ ni wɔtsu lɛ he.”\nAfɔle ni ashã yɛ blema lɛ ateŋ babaoo ji tsuijurɔnaa nɔ, taakɛ afɔlei ni wɔshãa ŋmɛnɛ lɛ ji lɛ (Kwɛmɔ kuku 7-13)\n8 Yehowa gbɛjianɔtoo lɛ fã ni yɔɔ shikpɔŋ lɛ nɔ lɛ tsɔɔ gbɛi srɔtoi anɔ efiɔ Yehowa nitsumɔ lɛ sɛɛ be fɛɛ be. Yɛ afi 1904 lɛ, Nyɛminuu C. T. Russell ŋma akɛ: “Esa akɛ mɔ fɛɛ mɔ asusu lɛ diɛŋtsɛ ehe akɛ Nuŋtsɔ lɛ ehala lɛ akɛ nɔkwɛlɔ yɛ lɛ diɛŋtsɛ ebe, ehewalɛ, eshika, kɛ enibii krokomɛi anɔ, ni esa akɛ mɔ fɛɛ mɔ abɔ mɔdɛŋ akɛ ekɛ nɛkɛ nikee nii nɛɛ aaatsu nii bɔ ni eeenyɛ, kɛwo Nuŋtsɔ lɛ hiɛ nyam.” Eyɛ mli akɛ kɛ́ wɔmiishã afɔle wɔmiiha Yehowa lɛ, nibii komɛi ŋmɛɔ wɔ moŋ, shi wɔnáa jɔɔmɔi babaoo yɛ no hewɔ. (2 Sam. 24:21-24) Ani wɔbaanyɛ wɔkɛ wɔnibii atsu nii jogbaŋŋ kɛshã afɔle wɔha Yehowa fe bɔ ni wɔfeɔ amrɔ nɛɛ?\nBetelbii ni miitsu nii yɛ Australia Betel\n9. Mɛni wɔbaanyɛ wɔkase kɛjɛ shishitoo mla ni yɔɔ Luka 10:2-4 lɛ ni kɔɔ bɔ ni esa akɛ wɔkɛ wɔbe atsu nii wɔha lɛ he lɛ mli?\n9 Wɔbe. Woji ashishitsɔɔmɔ kɛ ekalamɔ, jamɔhei amaamɔ, kpeei wuji ahe gbɛjianɔtoo, yelikɛbuamɔ ni akɛhaa mɛi ni adebɔɔ naa oshara enina amɛ, kɛ teokrase nitsumɔi krokomɛi ni atsuɔ lɛ biɔ mɔdɛŋbɔɔ ni eheɔ be babaoo. Shi ŋmɛlɛtswai 24 pɛ wɔyɔɔ yɛ gbi fɛɛ gbi mli. Yesu tsɔɔ shishitoo mla ko ni baanyɛ aye abua wɔ ni wɔkɛ hiɛshikamɔ atsu wɔbe he nii. Beni etsuɔ ekaselɔi lɛ ni amɛyashiɛ lɛ, ekɛɛ amɛ akɛ ‘amɛkaŋa mɔ ko yɛ gbɛ lɛ nɔ.’ (Luka 10:2-4) Mɛni hewɔ Yesu kɛ gbɛtsɔɔmɔ ni tamɔ nɛkɛ ha amɛ lɛ? Biblia he nilelɔ ko kɛɛ akɛ: “Nɔ ni fataaa ŋamɔi ni yɔɔ Bokagbɛbii lɛ ateŋ taakɛ eji yɛ wɔ nɔ lɛ he lɛ ji hiɛshimaa fioo ko, aloo nine mli kpamɔ, shi nɔ ni afeɔ ji fuamɔi babaoo, kɛ yitso hosomɔ, kɛ gbɔmɔtso kɛ shifɔɔ shwɛtɛɛ yɛ shikpɔŋ po. Enɛɛmɛi fɛɛ biɔ be babaoo.” Jeee ni Yesu miiwo esɛɛnyiɛlɔi lɛ hewalɛ ni amɛkajie bulɛ kpo. Moŋ lɛ, eeye eebua amɛ ni amɛna akɛ be ni amɛyɔɔ lɛ faaa, ni akɛ, esa akɛ amɛkɛ be lɛ atsu nibii ni he hiaa titri lɛ ahe nii. (Efe. 5:16) Ani wɔbaanyɛ wɔkɛ shishitoo mla nɛɛ atsu nii koni wɔná be babaoo kɛfi Maŋtsɛyeli lɛ sɛɛ?\nMaŋtsɛyeli shiɛlɔi komɛi yɛ Maŋtsɛyeli Asa ko nɔ yɛ Kenya yɛ Afrika\n10, 11. (a) Mɛni ji nibii komɛi ni akɛ onia ni wɔtsuɔ kɛfiɔ jeŋ muu fɛɛ nitsumɔ lɛ sɛɛ lɛ tsuɔ? (b) Mɛɛ shishitoo mla yɔɔ 1 Korintobii 16:1, 2 lɛ mli ni baanyɛ aye abua wɔ?\n10 Wɔshika. Shika babaoo he miihia kɛha jeŋ muu fɛɛ nitsumɔ lɛ. Akɛ dɔlai akpekpei nyɔŋmai abɔ kwɛɔ nɔkwɛlɔi gbɛfalɔi, gbɛgbalɔi krɛdɛi, kɛ maŋsɛɛ sɔɔlɔi daa afi. Kɛjɛ afi 1999 kɛbaa nɛɛ, amamɔ Maŋtsɛyeli Asai fe 24,500 yɛ maji ni bɛ nɔ ko tsɔ lɛ amli. Kɛlɛ, Maŋtsɛyeli Asai aaafee 6,400 ahe miihia lolo. Daa nyɔɔŋ lɛ, akalaa Buu-Mɔɔ kɛ Awake! woji tɛtrɛbii lɛ aaafee akpekpei 100. Onia ni ojɛɔ osuɔmɔ mli otsuɔ lɛ ji nɔ ni akɛfeɔ enɛɛmɛi fɛɛ.\n11 Akɛ mumɔ tsirɛ Paulo ni eŋma shishitoo mla ko ni baaye abua wɔ yɛ oniatsumɔ mli. (Nyɛkanea 1 Korintobii 16:1, 2.) Ewo enyɛmimɛi ni yɔɔ Korinto lɛ hewalɛ ni kɛ́ otsi lɛ je shishi nɔŋŋ lɛ amɛkɛ nɔ ko ato kɛha oniatsumɔ yɛ nɔ ni amɛyɔɔ lɛ naa, moŋ fe ni amɛaamɛ kɛyashi otsi lɛ naagbee ní amɛkwɛ amɛshika ni eshwɛ dani amɛkpɛ amɛyiŋ yɛ nɔ ni amɛkɛbaaha lɛ he. Taakɛ eji yɛ klɛŋklɛŋ afii 100 lɛ mli lɛ, ŋmɛnɛ lɛ, nyɛmimɛi komɛi tsɔɔ hiɛ amɛtiaa nɔ ko yɛ nɔ ni amɛyɔɔ lɛ naa koni amɛkɛtsu onia. (Luka 21:1-4; Bɔf. 4:32-35) Yehowa hiɛ sɔɔ nihamɔ mumɔ nɛɛ waa.\nKpokpaa Tsumaa Ajinafoi Akuu mli nyo ko ni ejɛ esuɔmɔ mli eetsu nii yɛ Tuxedo ni yɔɔ New York yɛ U.S.A. lɛ\n12, 13. Mɛni hewɔ mɛi komɛi baasusu akɛ amɛnyɛŋ amɛkɛ amɛhewalɛ kɛ amɛhesai afi Yehowa nitsumɔ lɛ sɛɛ lɛ? Shi mɛɛ gbɛ nɔ Yehowa baanyɛ aye abua amɛ?\n12 Wɔhewalɛ kɛ wɔhesai. Yehowa yeɔ ebuaa wɔ koni wɔkɛ wɔhewalɛ kɛ wɔhesai afi Maŋtsɛyeli lɛ sɛɛ. Ewo shi akɛ ebaaye ebua wɔ kɛ́ etɔ wɔ. (Yes. 40:29-31) Ani wɔnuɔ he akɛ wɔbɛ hesai kɛha nitsumɔ lɛ? Ani wɔnuɔ he akɛ mɛi krokomɛi yɛ ni yɛ hesai fe wɔ kɛha nitsumɔ lɛ? Kaimɔ akɛ, Yehowa baanyɛ aye abua mɔ fɛɛ mɔ koni hesai ni eyɔɔ lɛ aya hiɛ taakɛ efee eha Bezaleel kɛ Oholiab lɛ.—2 Mose 31:1-6; kwɛmɔ mfoniri ni yɔɔ nikasemɔ lɛ shishijee lɛ.\n13 Yehowa woɔ wɔ hewalɛ ni wɔkɛ wɔnibii kpakpai asɔmɔ lɛ, ni wɔkɛkakama lɛ. (Abɛi 3:27) Beni Yudafoi ni yɔɔ Yerusalem lɛ tswaa sɔlemɔtsu lɛ ekoŋŋ lɛ, Yehowa kɛɛ amɛ ni amɛjwɛŋ bɔ ni amɛtsuɔ nitsumɔ lɛ amɛhaa lɛ he waa. (Hag. 1:2-5) Nɔ hewɔ lɛ ji akɛ, no mli lɛ amɛha nibii krokomɛi egbala amɛjwɛŋmɔ kɛjɛ Yehowa nitsumɔ lɛ nɔ, ni amɛkɛ esɔɔmɔ lɛ yeee klɛŋklɛŋ gbɛhe. Esa akɛ wɔbi wɔhe akɛ: Ani Yehowa suɔmɔnaa nii ji nɔ ni he hiaa mi fe nɔ fɛɛ nɔ? Ani wɔbaanyɛ ‘wɔjwɛŋ wɔgbɛi lɛ ahe,’ ni wɔkwɛ bɔ ni wɔɔfee wɔtsu babaoo kɛfi Maŋtsɛyeli nitsumɔ lɛ sɛɛ yɛ naagbee gbii nɛɛ amli?\nAFƆLEI NI WƆSHÃA YƐ NƆ NI WƆYƆƆ LƐ NAA\n14, 15. (a) Mɛɛ gbɛ nɔ wɔnyɛmimɛi ni bɛ nɔ ko tsɔ lɛ anɔkwɛmɔnɔ lɛ woɔ wɔ hewalɛ? (b) Mɛni esa akɛ wɔtswa wɔfai shi akɛ wɔbaafee?\n14 Mɛi pii yɛ hei ni shihilɛ lɛ mli wa waa loo ayeɔ ohia waa yɛ jɛmɛ. Yehowa asafo lɛ bɔɔ mɔdɛŋ eyeɔ ebuaa nyɛmimɛi ni yɔɔ maji ni tamɔ nakai lɛ anɔ. (2 Kor. 8:14) Kɛlɛ, nyɛmimɛi ni bɛ nɔ ko tsɔ lɛ po yɛ he miishɛɛ akɛ amɛaatsu onia. Kɛ́ Yehowa na bɔ ni mɛi nɛɛ kɛ miishɛɛ tsuɔ onia lɛ, ehiɛ sɔɔ waa.—2 Kor. 9:7.\n15 Yɛ Afrika maŋ ko ni ayeɔ ohia waa yɛ jɛmɛ lɛ mli lɛ, nyɛmimɛi komɛi foɔ amɛŋmɔ lɛ fã ko akɛ kɛ́ amɛhɔ̃ɔ ŋmɔshi nibii ni amɛbaaná yɛ jɛmɛ lɛ, amɛkɛbaafi Maŋtsɛyeli lɛ sɛɛ. Yɛ nakai maŋ lɛ nɔŋŋ mli lɛ, ato gbɛjianɔ akɛ abaama Maŋtsɛyeli Asa ko. Nyɛmimɛi hii kɛ yei ni yɔɔ jɛmɛ lɛ miisumɔ ni amɛye amɛbua, shi nakai beaŋ nɔŋŋ lɛ, eji amɛnidumɔ be. Shi akɛni amɛtswa amɛfai shi akɛ amɛbaaye amɛbua kɛma Maŋtsɛyeli Asa lɛ hewɔ lɛ, amɛbawaa kɛmaa tsu lɛ leebi, ni gbɛkɛnaashi lɛ, amɛyaa amɛŋmɔji lɛ amli amɛyaduɔ nii. Amɛkɛ amɛhe shã afɔle waa diɛŋtsɛ! Enɛ haa wɔkaiɔ nyɛmimɛi ni hi shi yɛ Makedonia yɛ klɛŋklɛŋ afii 100 lɛ mli lɛ. Eyɛ mli akɛ no mli lɛ amɛmiiye ‘ohĩa ni mli kwɔ’ moŋ, shi amɛkpa Paulo fai koni eha amɛkɛ shika amaje amɛnyɛmimɛi ni efi amɛ lɛ. (2 Kor. 8:1-4) Eba akɛ wɔ hu wɔbaaha yɛ ‘bɔ fɛɛ bɔ ni Yehowa, wɔ-Nyɔŋmɔ lɛ, ejɔɔ wɔ eha lɛ’ naa.—Nyɛkanea 5 Mose 16:17.\n16. Mɛni esa akɛ wɔfee koni afɔle ni wɔshãa lɛ asa Yehowa hiɛ?\n16 Shi nɔ ko yɛ ni esa wɔkadi. Taakɛ eji yɛ blema Israel lɛ, esa akɛ wɔtsuijurɔnaa afɔle lɛ afee nɔ ni Nyɔŋmɔ baakpɛlɛ nɔ. Mɛni baanyɛ aha Yehowa akpoo wɔfɔle lɛ? Esa akɛ wɔkwɛ jogbaŋŋ ni wɔkaku wɔhiɛ wɔshwie wɔweku lɛ hiamɔ nii kɛ Yehowa jamɔ nɔ. Esaaa akɛ wɔbe kɛ wɔnibii ni wɔkɛbaaye wɔbua mɛi lɛ haa wɔkuɔ wɔhiɛ wɔshwieɔ wɔweku lɛ mumɔŋ kɛ heloonaa hiamɔ nii anɔ. Kɛ́ wɔfee nakai lɛ, no baatsɔɔ akɛ wɔkɛ nɔ ko ni wɔbɛ miiha. (Nyɛkanea 2 Korintobii 8:12.) Kɛfata he lɛ, esa akɛ wekukpaa kpakpa akã he ahi wɔ kɛ Yehowa teŋ. (1 Kor. 9:26, 27) Wɔbaanyɛ wɔná nɔmimaa akɛ kɛ́ wɔhi shi yɛ Biblia mli shishitoo mlai anaa lɛ, wɔbaaná miishɛɛ ni afɔle ni wɔshãa lɛ ‘baasa Yehowa hiɛ.’\nAFƆLEI NI WƆSHÃA LƐ AHE YƐ SƐƐNAMƆ WAA\n17, 18. Te onaa mɛi ni kɛ amɛhe eshã afɔle yɛ gbɛi srɔtoi anɔ yɛ Maŋtsɛyeli lɛ hewɔ lɛ tɛŋŋ, ni mɛni esa akɛ wɔ fɛɛ wɔsusu he?\n17 Wɔnyɛmimɛi hii kɛ yei lɛ babaoo kɛ amɛbe, amɛhewalɛ, kɛ amɛshika fiɔ Maŋtsɛyeli nitsumɔ lɛ sɛɛ. (Fil. 2:17) Wɔhiɛ sɔɔ nihamɔ mumɔ ni wɔnyɛmimɛi nɛɛ yɔɔ lɛ waa. Nyɛmimɛi hii ni nyiɛɔ hiɛ yɛ Maŋtsɛyeli nitsumɔ lɛ mli lɛ aŋamɛi kɛ amɛbii lɛ hu sa yijiemɔ yɛ amɛfɔleshãa lɛ hewɔ.\n18 Ehe miihia ni wɔtsu nii waa kɛfi Maŋtsɛyeli lɛ sɛɛ. Nyɛhaa wɔkɛ hiɛdɔɔ asusua bɔ ni wɔɔfee wɔtsu babaoo yɛ Yehowa sɔɔmɔ lɛ mli lɛ he, ni wɔsɔle yɛ he. Kɛ́ wɔfee nakai lɛ, wɔbaaná jɔɔmɔi babaoo amrɔ nɛɛ, kɛ babaoo hu yɛ “jeŋ ni baaba lɛŋ.”—Mar. 10:28-30.\n^ kk. 2 Kwɛmɔ sane ni yitso ji “Nyɛjɛa Nyɛtsuiŋ Fɛɛ Nyɛshãa Afɔlei Nyɛhaa Yehowa” ni je kpo yɛ January 15, 2012 Buu-Mɔɔ, baafa 21-25 lɛ.\nKɛmaje Mɔ Ko Kɛmaje Mɔ Ko Ani Obaashã Afɔle yɛ Maŋtsɛyeli lɛ Hewɔ?\nYehowa Bu Amɛhe yɛ Gɔji lɛ Asusumai lɛ Amli\nKaaha ‘Ahoso Bo Oya Kɛjɛ Ojwɛŋmɔ lɛ He’!\n“Nɛkɛ Gbi Nɛɛ Atsɔ Kaimɔ Gbi Aha Nyɛ”\n“Nyɛfea Enɛ ni Nyɛŋɔkai Mi”\nBɔ ni Ooofee Okpee Ohefatalɔ Gbele Naa\nSaji Ataomɔhe Kɛha Afi 2013 Buu-Mɔɔ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ December 2013\nKɛmaje Mɔ Ko Kɛmaje Mɔ Ko BUU-MƆƆ—NIKASEMƆ NƆ December 2013\nBUU-MƆƆ—NIKASEMƆ NƆ December 2013


Lala 130 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nŊwɛikwɔɔ Lala. 130 Ao Yehowa, miboɔ mitsɛɔ bo kɛjɛɔ nui lɛ ashishi.+ 2 Ao Yehowa, bo migbee toi. Bo fai ni mikpaa kɛhã yelikɛbuamɔ lɛ toi jogbaŋŋ. 3 Ao Yah,* eji okwɛɔ tɔmɔi* kulɛ,Ao Yehowa, namɔ baanyɛ shi adamɔ?+ 4 Ejaakɛ bo ji mɔ ni kɛ eshai keɔ lɛɛlɛŋ,+Koni ashe bo gbeyei.+ 5 Mihiɛ kã Yehowa nɔ, migbɔmɔtso muu lɛ fɛɛ* hiɛ kã enɔ;Miimɛ ewiemɔ lɛ. 6 Miikwɛ* Yehowa gbɛ waa,+Fe bɔ ni bulɔi kwɛɔ jetsɛremɔ gbɛ lɛ,+Hɛɛ, fe bɔ ni bulɔi kwɛɔ jetsɛremɔ gbɛ lɛ. 7 Israel aya nɔ amɛ Yehowa,Ejaakɛ Yehowa suɔmɔ lɛ tsakeee,+Ni eyɛ hewalɛ kpele ni ekɛbaakpɔ̃ emaŋ lɛ. 8 Lɛ ebaakpɔ̃ Israel kɛje etɔmɔi lɛ fɛɛ amli.\n^ Loo “eji odiɔ tɔmɔi asɛɛ.”\n^ Loo “Misusuma miikwɛ.”


1 Petro 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n1 Petro, ni ji Yesu Kristo bɔfo lɛ, ŋma kɛyahã gbɔi ni egbɛ eshwã Ponto, Galatia, Kapadokia, Asia, kɛ Bitinia lɛ, mɛi ni ahala 2 yɛ le ni Nyɔŋmɔ, ni ji Tsɛ lɛ le eto momo lɛ naa, ní akɛ mumɔ lɛ etsuu amɛhe,* kɛ yiŋtoo akɛ amɛtsɔmɔ toibolɔi, ní akɛ Yesu Kristo lá lɛ eshwã amɛnɔ lɛ: Duromɔ kɛ toiŋjɔlɛ aya nɔ afa ahã nyɛ. 3 Ajie wɔ-Nuŋtsɔ Yesu Kristo Nyɔŋmɔ kɛ e-Tsɛ lɛ yi, ejaakɛ yɛ emɔbɔnalɛ kpele lɛ naa lɛ, etsɔ shi ni etee Yesu Kristo kɛjɛ gbohii ateŋ lɛ nɔ ehã afɔ wɔ ehee koni wɔná hiɛnɔkamɔ ni hiɛ kã, 4 koni wɔná gboshinii ní fiteee ní abuleko ní kwaaa lɛ. Aŋɔto yɛ ŋwɛi ahã nyɛ, 5 nyɛ mɛi ni aatsɔ hemɔkɛyeli nɔ aabu nyɛhe yɛ Nyɔŋmɔ hewalɛ naa kɛhã yiwalaheremɔ ko ni asaa ato ní abaajie kpo yɛ naagbee be lɛ mli lɛ. 6 Enɛ hewɔ lɛ, nyɛyɛ miishɛɛ babaoo, eyɛ mli moŋ akɛ ehe miihia ni jaramɔ shihilɛi srɔtoi ahã nyɛwerɛ aho nyɛhe be kukuoo ko, 7 bɔ ni afee ni nyɛhemɔkɛyeli ní aka akwɛ yɛ nɛkɛ gbɛ nɔ lɛ, nɔ ni jara wa kwraa fe shika tsuru ní aka yɛ la mli akwɛ* shi fɛɛ sɛɛ lɛ efiteɔ lɛ, ahã nyɛná yijiemɔ kɛ anunyam kɛ woo yɛ Yesu Kristo kpojiemɔ lɛ mli. 8 Eyɛ mli akɛ nyɛnako lɛ pɛŋ moŋ, shi nyɛsumɔɔ lɛ. Eyɛ mli akɛ nyɛnaaa lɛ amrɔ nɛɛ moŋ, shi kɛ̃lɛ nyɛjieɔ hemɔkɛyeli kpo yɛ emli, ni nyɛmii shɛɔ nyɛhe babaoo kɛ miishɛɛ ní yɔɔ nyam ní anyɛɛɛ naa atsɔɔ, 9 be mli ni nyɛnine shɛɔ nyɛhemɔkɛyeli lɛ he oti lɛ, ni ji nyɛyiwalaheremɔ* lɛ nɔ lɛ. 10 Nɛkɛ yiwalaheremɔ nɛɛ, gbalɔi ni gba yɛ duromɔ ni nyɛbaaná lɛ he lɛ tao mli jogbaŋŋ ni amɛpɛi mli fitsofitso. 11 Amɛtee nɔ amɛtao be tuuntu loo be mli ni mumɔ ni yɔɔ amɛmli lɛ tsɔɔ yɛ Kristo he lɛ, ejaakɛ no mli lɛ mumɔ lɛ miiye amanehului ni baaba Kristo nɔ lɛ kɛ anunyam ni baanyiɛ nomɛi asɛɛ lɛ he odase eeto. 12 Ajie kpo atsɔɔ amɛ akɛ jeee amɛ diɛŋtsɛ amɛhe amɛsɔmɔɔ lɛ, shi moŋ, amɛmiisɔmɔ nyɛ, yɛ nɔ ni amrɔ nɛɛ mɛi ni tsɔ mumɔ krɔŋkrɔŋ ni atsu kɛjɛ ŋwɛi lɛ nɔ amɛjaje sane kpakpa lɛ amɛtsɔɔ nyɛ lɛ etswa he adafi etsɔɔ nyɛ lɛ gbɛfaŋ. Nɛkɛ nibii nɛɛ, ŋwɛibɔfoi tete miishwe ni amɛna mli. 13 No hewɔ lɛ, nyɛsaa nyɛjwɛŋmɔi nyɛtoa nitsumɔ;* nyɛhiɛ ahia nyɛhe nɔ jogbaŋŋ kɛmɔa shi; nyɛkɛ nyɛhiɛnɔkamɔ lɛ akpasaa duromɔ ni akɛbaahã nyɛ yɛ Yesu Kristo kpojiemɔ lɛ mli lɛ. 14 Akɛ bii toibolɔi lɛ, nyɛkahãa nibii ni nyɛshweɔ tsutsu be ni nyɛleee nɔ ko lɛ yaa nɔ eshɔ̃a nyɛ dɔŋŋ,* 15 shi moŋ, tamɔ bɔ ni Mɔ Krɔŋkrɔŋ ni tsɛ nyɛ lɛ yɔɔ lɛ, nyɛ hu nyɛtsɔmɔa mɛi krɔŋkrɔŋi yɛ nyɛjeŋba fɛɛ mli, 16 ejaakɛ aŋma akɛ: “Esa akɛ nyɛfee krɔŋkrɔŋ, ejaakɛ krɔŋkrɔŋ ji mi.” 17 Ni kɛ́ nyɛmiibo nyɛmiitsɛ Tsɛ lɛ, mɔ ni kojoɔ mɔ fɛɛ mɔ yɛ enitsumɔ naa, ní ekwɛɛɛ hiɛiaŋ lɛ, no lɛ nyɛkɛ gbeyeishemɔ abaa nyɛjeŋ yɛ nyɛgbɔtoo be lɛ mli. 18 Ejaakɛ nyɛle akɛ jeee nibii ni fiteɔ, tamɔ jwiɛtɛi loo shika tsuru, akɛhã nyɛye nyɛhe* kɛjɛ nyɛyaka jeŋba ní nyɛná kɛjɛ nyɛtsɛmɛi lɛ aŋɔɔ* lɛ mli. 19 Shi moŋ akɛ Kristo lá ní jara wa lɛ, tamɔ gwantɛŋbi ní kpa ko bɛ ehe ní muji ko hu bɛ ehe lɛ lá. 20 Anɔkwa, ale lɛ ato momo dani ato je lɛ shishi,* shi ajie lɛ kpo yɛ bei lɛ anaagbee mli yɛ nyɛhewɔ. 21 Nyɛtsɔ enɔ nyɛhe Nyɔŋmɔ, mɔ ni tee lɛ shi kɛjɛ gbohii ateŋ, ní ehã lɛ anunyam lɛ nɔ nyɛye, koni nyɛhemɔkɛyeli kɛ nyɛhiɛnɔkamɔ lɛ ahi Nyɔŋmɔ mli. 22 Akɛni nyɛtsɔ anɔkwale lɛ toiboo nɔ nyɛtsuu nyɛhe,* ni no ehã nyɛjieɔ nyɛmimɛi ahedɔɔ ní osato bɛ mli kpo hewɔ lɛ, amrɔ nɛɛ, nyɛjɛa nyɛtsuiŋ nyɛsumɔsumɔa nyɛhe waa. 23 Ejaakɛ atsɔ Nyɔŋmɔ ni hiɛ kã ni hiɔ shi daa lɛ wiemɔ lɛ nɔ afɔ nyɛ ehee, ni jeee dumɔwu ni fiteɔ, shi moŋ dumɔwu ni fiteee* mli ajɛ afɔ nyɛ. 24 Ejaakɛ “heloo fɛɛ* tamɔ jwɛi fɔ, ni enunyam lɛ fɛɛ tamɔ jwɛiiaŋ fɔfɔi; jwɛi fɔ lɛ gbiɔ, ni fɔfɔi lɛ kpalaa, 25 shi Yehowa* wiemɔ lɛ hiɔ shi kɛyaa naanɔ.” Ni “wiemɔ” nɛɛ ji sane kpakpa ní ajaje atsɔɔ nyɛ lɛ.\n^ Aloo “ní akɛ mumɔ lɛ esaa amɛ eto ahã Nyɔŋmɔ.”\n^ Aloo “atsuu he.”\n^ Aloo “nyɛsusumai ayiwalaheremɔ.”\n^ Sht. ŋm., “nyɛfimɔa nyɛjwɛŋmɔ hɛ kɛhã nitsumɔ.”\n^ Aloo “nyɛkayaa nɔ nyɛhia shi yɛ nibii ni nyɛshweɔ tsutsu be ni nyɛleee nɔ ko lɛ anaa dɔŋŋ.”\n^ Sht. ŋm., “akɛkpɔ̃ nyɛ.”\n^ Aloo “kɛjɛ kusum mli.”\n^ Ni tsɔɔ akɛ, dumɔwu ni nyɛɔ ekwɛ̃ɔ, loo ewoɔ yibii.


Bɔ ni Ooofee Oye Obua Onaanyo ko ni Gbãla Efite | Nikasemɔ\nBuu-Mɔɔ—Nikasemɔ Nɔ | June 2014\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bengali Bicol Bislama Blɔfo Bulgaria Cambodia Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Drehu Dutch Efik Estonia Ewe Fiji Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Iceland Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korea Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Malta Marathi Maya Ndebele Ndonga Nepali Ngabere Norway Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Swati Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Twi Tzotzil Ukrain Urdu Uzbek Venda Vietnam Wallis Waray-Waray Wolaita Xhosa Yoruba Zulu\nEkolɛ ole mɔ ko ni gbãla efite—aloo ekolɛ ole mɛi pii po ni eyaje nakai shihilɛ mli. Ebɛ naakpɛɛ, ejaakɛ ŋmɛnɛ lɛ, atseɔ gbãla waa. Akɛ nɔkwɛmɔnɔ lɛ, niiamlipɛimɔ ko ni afee yɛ Poland lɛ tsɔɔ akɛ, ewaaa akɛ mɛi ni ená afii 30 ni ebote gbalashihilɛ mli aaafee afii etɛ kɛmiimɔ afii ekpaa lɛ baatse gbãla, shi jeee mɛi nɛɛ pɛ ewaaa akɛ amɛaatse gbãla.\nAnɔkwa, taakɛ nitsumɔhe ko (Institute for Family Policy) ni yɔɔ Spain lɛ tsɔɔ lɛ, “akɔntaabuu tsɔɔ akɛ, [yɛ Yuropa] lɛ, mɛi fɛɛ ni baabote gbalashihilɛ mli lɛ ateŋ fã gbãla baafite.” Nakai nɔŋŋ shihilɛ lɛ ji yɛ maji krokomɛi ni etee hiɛ lɛ anɔ.\nBEI KOMƐI LƐ AMƐFEƆ BASAA\nMɛni hãa mɛi tseɔ gbãla waa nakai? Yoo ko ni ji gbalashihilɛ he ŋaawolɔ yɛ Yuropa bokagbɛ ni yɔɔ niiashikpamɔ waa lɛ kɛɛ akɛ: “Gbalatsemɔ hãa nibii komɛi ni etee nɔ momo yɛ gbãla lɛ mli lɛ feɔ faŋŋ, nomɛi ji wu lɛ kɛ ŋa lɛ teŋ wekukpaa ni fite kɛ amɛhe ni amɛtse kɛjɛ amɛhe yɛ no sɛɛ lɛ, ni enɛ yɛ dɔlɛ waa.” Ekɛfata he akɛ, bei pii lɛ nɔ ni nyiɛɔ enɛ sɛɛ ji, “henumɔi ni naa wa—mlifu, heshwamɔ, nijiaŋwujee, basaafeemɔ, kɛ hiɛshishwiemɔ.” Bei komɛi lɛ, enɛ hãa mɛi komɛi kaa akɛ amɛbaagbe amɛhe. Yoo lɛ kɛfata he akɛ: “Kɛ́ saneyelihe lɛ hã efee faŋŋ akɛ atse gbãla lɛ, naagbai krokomɛi nyiɛɔ sɛɛ kɛbaa. Akɛni mɔ ni atse lɛ gbãla lɛ nuɔ he akɛ efee shwɛm ni akpoo lɛ hewɔ lɛ, ekolɛ ebaabi ehe akɛ: ‘Amrɔ nɛɛ ni mibɛ hefatalɔ lɛ, mɛni mli miyɔɔ? Mɛni hewɔ miyɔɔ shihilɛ mli?’”\nYoo ko ni atsɛɔ lɛ Ewa lɛ tsɔɔ bɔ ni enu he ehã afii komɛi ni eho nɛ. Ewie akɛ: “Be ni wɔtse gbãla lɛ kwraa lɛ, bei komɛi lɛ mikutsoŋbii kɛ minanemɛi lɛ wieɔ mihe akɛ mɔ ko ni gbãla efite, ni enɛ hãa mihiɛ gboɔ waa. Mimli fuɔ diɛŋtsɛ. Akɛni ashi gbekɛbii enyɔ ahã mi hewɔ lɛ, mi nɔŋŋ mitsɔ amɛnyɛ kɛ amɛtsɛ fɛɛ.” * Nyɛmi nuu ko ni atsɛɔ lɛ Adam lɛ kɛ afii 12 sɔmɔ akɛ asafoŋ onukpa, ni mɛi buɔ lɛ waa. Shi be ni amɛgbãla lɛ fite lɛ, ewie akɛ: “Bulɛ ni miyɔɔ kɛhã mihe lɛ nɔ egbɔ kwraa, ni enɛ hãa bei komɛi lɛ mimli fuɔ waa, ni efeɔ mi akɛ mitse mihe kɛjɛ mɔ fɛɛ mɔ he.”\nAMƐNUƆ HE AKƐ AMƐHE BƐ SƐƐNAMƆ KO\nMɛi komɛi feɔ yeyeeye yɛ amɛwɔsɛɛ he, ni no hewɔ lɛ, amɛgbalatsemɔ lɛ sɛɛ afii babaoo po lɛ, amɛnuɔ he akɛ amɛhe bɛ sɛɛnamɔ ko. Ekolɛ amɛbaamu sane naa akɛ akpoo amɛ. Kɛfata he lɛ, yoo ko ni ŋmaa gbalatsemɔ he saji yɛ adafitswaa wolo ko mli lɛ wie akɛ, kɛ́ eba lɛ nakai lɛ, ehe bahiaa ni “amɛtsake amɛshihilɛ, ni amɛkase bɔ ni amɛ diɛŋtsɛ amɛbaakpee naagbai anaa.”\nNuu ko ni atsɛɔ lɛ Stanisław lɛ hu wie akɛ: “Be ni wɔtse gbãla lɛ, yoo lɛ hãaa mana mibiyei enyɔ lɛ. Enɛ hã minu he akɛ mɔ ko mɔ ko susuuu mihe dɔŋŋ, ni ekolɛ Yehowa po ekpoo mi. Shihilɛ je mitsine. Shi sɛɛ mli lɛ, miyɔse akɛ susumɔ ni mihiɛ lɛ ejaaa kwraa.” Yoo ko ni atsɛɔ lɛ Wanda ni lɛ hu egbãla efite lɛ fee yeyeeye yɛ ewɔsɛɛ he, ni ewie akɛ: “Minu he akɛ bɔ fɛɛ bɔ ni fee lɛ, kɛ́ be shwie mli lɛ, mɛi fɛɛ—ní nyɛmimɛi héyelilɔi po fata he lɛ—baakpoo mi kɛ mibii lɛ. Shi mina akɛ, nyɛmimɛi babaoo tsi amɛbɛŋkɛ wɔ, ni amɛye amɛbua mi kɛkwɛ mibii lɛ koni amɛbatsɔmɔ Yehowa jálɔi.”\nNyɛmimɛi nɛɛ awiemɔi lɛ hãa wɔnaa faŋŋ akɛ, kɛ́ atse gbãla lɛ, ehãa mɛi komɛi náa henumɔi ni esaaa. Ekolɛ, amɛbaanu he akɛ amɛjeee mɛi komɛi, ni amɛhe bɛ sɛɛnamɔ ko tsɔ, ni akɛ, amɛsaaa mɛi ni asusuɔ amɛhe. Kɛfata he lɛ, ekolɛ, amɛbaawie amɛnanemɛi ahe nyanyaanya. Enɛ hewɔ lɛ, ekolɛ amɛbaasusu akɛ asafoŋbii lɛ tseee amɛhiɛ amɛhãaa amɛ, ni amɛsumɔɔɔ amɛsane. Shi Stanisław kɛ Wanda niiashikpamɔi lɛ hãa wɔnaa akɛ, sɛɛ mli lɛ, ekolɛ mɛi ni gbãla efite lɛ baayɔse akɛ amɛnyɛmimɛi héyelilɔi lɛ susuɔ amɛhe waa. Anɔkwa, nyɛmimɛi Kristofoi eye ebua mɛi ni tamɔ nɛkɛ lɛ waa, ni bei pii po lɛ, yɛ shishijee mli lɛ mɛi nɛɛ yɔseee akɛ aaye aabua amɛ.\nAMƐNUƆ HE AKƐ AMƐHE EFEE SHOO NI AKPOO AMƐ\nKaimɔ akɛ, ekɔɔɔ he eko yelikɛbuamɔ ni wɔkɛbaahã mɛi ni gbãla efite lɛ, yɛ be kɛ beaŋ lɛ, amɛbaanu shoofeemɔ he. Nyɛmimɛi yei ni gbãla efite lɛ titri baanu he akɛ mɛi fioo pɛ susuɔ amɛhe. Yoo ko ni atsɛɔ lɛ Alicja lɛ wie akɛ: “Kɛjɛ be ni wɔtse gbãla nɛɛ, afii kpaanyɔ eho. Kɛ̃lɛ, bei komɛi lɛ minuɔ he akɛ mihe bɛ sɛɛnamɔ ko. Kɛ́ eba lɛ nakai lɛ, efeɔ mi akɛ mitse mihe ni miyafo fioo, ni minii feɔ mihe mɔbɔ.”\nEyɛ mli akɛ mɛi ni gbãla efite lɛ ateŋ mɛi babaoo nuɔ he nakai moŋ, shi Biblia lɛ woɔ wɔ ŋaa ni wɔkatse wɔhe. Kɛ́ wɔbooo ŋaawoo nɛɛ toi lɛ, wɔbaatse ‘nɔ ni hi hã wɔ lɛ fɛɛ’ hiɛ atua. (Abɛi 18:1) Kɛ̃lɛ, esa akɛ mɔ ni he efee shoo lɛ ana akɛ, kɛ́ eyaaa nɔ etaooo ŋaawoo kɛ miishɛjemɔ kɛjɛɛɛ mɔ ko ni esoro ebɔɔ su lɛ dɛŋ lɛ, no tsɔɔ akɛ ele nɔ ni hi hã lɛ. Enɛ haŋ ená suɔmɔ yɛ gbɛ ni esaaa nɔ ehã mɔ lɛ.\nEkolɛ wɔnyɛmimɛi ni gbãla efite lɛ baafee yeyeeye yɛ amɛwɔsɛɛ he ni amɛbaanu he akɛ amɛhe efee shoo loo akpoo amɛ po. Akɛni wɔle akɛ wɔnyɛmimɛi hii kɛ yei nɛɛ náa henumɔi ni tamɔ nɛkɛ, ni akɛ ewa akɛ amɛaaye nɔ hewɔ lɛ, esa akɛ wɔye wɔbua amɛ, ni wɔkɛ nakai feemɔ akase Yehowa. (Lala 55:23; 1 Pet. 5:6, 7) Wɔbaanyɛ wɔná nɔmimaa akɛ amɛhiɛ baasɔ yelikɛbuamɔi fɛɛ ni wɔkɛhãa amɛ lɛ jogbaŋŋ. Anɔkwa, amɛbaaná nanemɛi kpakpai yɛ asafo lɛ mli ni baaye abua amɛ!—Abɛi 17:17; 18:24.\n^ kk. 6 Atsake gbɛ́i lɛ ekomɛi.\nNá Jwɛŋmɔ ni Ja yɛ Gbalatsemɔ He\nYehowa tsuji ebuuu gbalashihilɛ akɛ nɔ ko flɛflɛ kwraa. Nɔ hewɔ lɛ ji akɛ, wɔkɛ nɔ ni Ŋmalɛ lɛ kɛɔ yɛ gbalashihilɛ he lɛ tsuɔ nii. Akɛ nɔkwɛmɔnɔ lɛ, Nyɔŋmɔ wie faŋŋ yɛ Maleaki 2:16 lɛ akɛ: “Miinyɛ ŋashwiemɔ.” Kɛ́ gbalashihilɛ mli bii lɛ ateŋ mɔ kome kɛ ehe wo bɔlɛnamɔ jeŋba sha mli lɛ, no pɛ ji Ŋmalɛ naa nɔdaamɔnɔ kɛhã gbalatsemɔ. No hewɔ lɛ, eji tɔmɔ ni yɔɔ hiɛdɔɔ akɛ mɔ ko aaasusu akɛ eeetse gbãla, shi jeee yɛ Ŋmalɛ naa, ni nakai beaŋ nɔŋŋ lɛ, ekolɛ eeto gbɛjianɔ ni ekɛ mɔ kroko ahi shi.—1 Mose 2:22-24; 5 Mose 5:21; Mat. 19:4-6, 9.\nShi kɛ́ eba lɛ akɛ Kristofonyo ko hefatalɔ eyayeee lɛ anɔkwa, ni no hã amɛgbãla lɛ tse lɛ, nyɛmimɛi hii kɛ yei ni yɔɔ asafo lɛ mli lɛ yeɔ amɛbuaa lɛ. Amɛbɔɔ mɔdɛŋ fɛɛ ni amɛaanyɛ kɛyeɔ amɛbuaa anɔkwafoi ni tamɔ nɛkɛ, ní “mumɔ tswiaa shi kɛ dɔlɛ” lɛ, ni amɛkɛ nakai feemɔ kaseɔ Yehowa.—Lala 34:16, 19; Yes. 41:10.\nTE OOOFEE TƐŊŊ OYE OBUA?\nAni obaanyɛ oye obua mɛi ni yelikɛbuamɔ he hiaa amɛ lɛ? Mɛni obaanyɛ ofee kɛye obua mɔ ko ni kɛ naagbai ni tamɔ nɔ ni atsĩ tã kɛtsɔ hiɛ lɛ miikpe? Susumɔ nɔ ni Biblia lɛ kɛɔ, kɛ gbɛi ni anɔkwa Kristofoi komɛi etsɔ nɔ amɛye amɛbua mɛi komɛi lɛ ahe okwɛ.\nBo sane toi jogbaŋŋ. (Abɛi 16:20, 23)\nEji anɔkwale akɛ, kɛ́ mɛi agbãla fite lɛ, ekolɛ amɛsumɔŋ ni amɛwie nibii ni kɛ gbalatsemɔ lɛ ba lɛ he. Ni anɔkwa sane ji akɛ, kɛ́ mɔ lɛ he wo wɔmli la lɛ, wɔnyɛŋ wɔye wɔbua lɛ, ni ekolɛ wɔbaawo eyeyeeyefeemɔ lɛ mli wu moŋ. (Abɛi 12:25; Rom. 12:15) Nuu ko ni atsɛɔ lɛ Michał, ni ye ebua Adam ni atsĩ etã kɛtsɔ hiɛ lɛ tsɔɔ mli akɛ, ehe ehiaaa ni wɔle sane lɛ fitsofitso dani wɔbo mɔ lɛ toi jogbaŋŋ, ni wɔjie musuŋtsɔlɛ kpo hu. Ewie akɛ: “Mihã Adam le akɛ, bei komɛi kɛ́ ehao waa fe nine lɛ, ekolɛ ebaakɛɛ mi nɔ ko ni kɛji ehiɛ yɛ ehe nɔ lɛ, ekɛŋ mi.” No hewɔ lɛ, Michał hã ele faŋŋ akɛ, etaooo akɛ ele sane lɛ mli nɔ fɛɛ nɔ. Kɛ̃lɛ, kɛ́ Adam yɛ lɛ nɔ ko kɛɛmɔ lɛ, eboɔ lɛ toi akɛ naanyo kpakpa. Wɔ hu ekolɛ dani abaaje asafoŋ kpeei ashishi loo be ni akpa lɛ, wɔbaanyɛ wɔye wɔbua mɛi ni tamɔ nɛkɛ, kɛ́ wɔwie nɔ ko tamɔ: “Te nibii yaa lɛ tɛŋŋ? Miina akɛ onáaa lɛ mlɛo. Shi maye mabua bo.”\nNá amɛhe miishɛɛ. (Fil. 2:4)\nNuu ko ni atsɛɔ lɛ Mirosław lɛ wie akɛ: “Mi kɛ miŋa eto be ko ni wɔkɛyayeɔ wɔbuaa nyɛmi yoo ko ni gbãla efite. Akɛ nɔkwɛmɔnɔ lɛ, wɔsaa eshinaa lɛ nine lɛ wɔhã lɛ. Wɔkɛ tsɔne wo lɛ ni eyana edatrɛfonyo hu.” Ekolɛ, ebaafee tamɔ nɔ ni nifeemɔi nɛɛ jeee nɔ ko tsɔ; kɛ̃lɛ, ená he sɛɛ jogbaŋŋ. Fiofio lɛ, nyɛmi yoo ni gbalashihilɛ mli hefatalɔi nɛɛ ye amɛbua lɛ lɛ badamɔ enaji anɔ ekoŋŋ. Kɛfata he lɛ, ebatsɔ daa gbɛgbalɔ, ni abaptisi ebiyoo ni eye afii 11 lɛ hu.\nHã mɔ ni gbãla efite lɛ ale akɛ Yehowa nuɔ eshihilɛ lɛ shishi.\nKɛ́ mɔ ko naa ehe akɛ ehe bɛ sɛɛnamɔ ko lɛ, obaanyɛ ohã ele akɛ Nyɔŋmɔ tsuji lɛ ateŋ mɔ fɛɛ mɔ jara wa yɛ ehiɛ. Anɔkwa, wɔjara “wa aahu fe afilimatai babaoo”; Nyɔŋmɔ naa wɔ akɛ mɛi ni he yɔɔ sɛɛnamɔ waa. (Mat. 10:29-31) Akɛni Yehowa “kaa tsuii ekwɛɔ” hewɔ lɛ, enuɔ mɛi ni gbãla efite lɛ ashishi. Ekwaŋ etsuji anɔkwafoi lɛ kɔkɔɔkɔ. (Abɛi 17:3; Lala 145:18; Heb. 13:5) No hewɔ lɛ, hã mɔ lɛ ale akɛ Nyɔŋmɔ hiɛ sɔɔ suɔmɔ ni eyɔɔ kɛhã anɔkwale lɛ, kɛ mɔdɛŋ ni ebɔɔ kɛfĩɔ anɔkwa jamɔ sɛɛ lɛ waa.—Fil. 2:29.\nWo mɔ ni gbãla efite lɛ hewalɛ ni ekɛ asafo lɛ abɔ gbagbalii.\nKɛ́ mɛi nɛɛ ateŋ mɛi komɛi fee basaa lɛ, ewaa kɛhãa amɛ akɛ amɛaaya asafoŋ kpeei. Shi kpeei nɛɛ wajeɔ wɔ ni amɛwoɔ wɔ hewalɛ—amɛhãa ‘wɔnane mɔɔ shi.’ (1 Kor. 14:26; Lala 122:1) Ehi waa akɛ asafoŋ onukpai aaaye abua yɛ shihilɛi ni tamɔ nɛkɛ lɛ amli. Wanda ni atsĩ etã kɛtsɔ hiɛ lɛ wie akɛ: “Wɔkaiɔ suɔmɔ ni amɛjie lɛ kpo amɛtsɔɔ wɔ lɛ lolo.”\nWo mɔ ni gbãla efite lɛ hewalɛ ni esɔle be fɛɛ be, efee aŋkro nikasemɔ, ni ejwɛŋ nibii ni ekaseɔ lɛ anɔ, koni wekukpaa ni yɔɔ ekɛ Nyɔŋmɔ teŋ lɛ mli awa. (Yak. 4:8)\nEyɛ mli akɛ Yehowa ji ofe, ni ŋwɛi eyɔɔ moŋ, shi enaa ‘mɔ ni nii yɔɔ mɔbɔ ní mumɔ tswiaa shi kɛ dɔlɛ, ni ehe kpokpoɔ yɛ ewiemɔ lɛ naa lɛ.’ Hã mɔ ni gbãla efite lɛ ale enɛ, ni ohã ena akɛ ehe miihia waa ni wɔteŋ mɔ fɛɛ mɔ atsi abɛŋkɛ Nyɔŋmɔ kpaakpa kɛtsɔ sɔlemɔ kɛ aŋkro nikasemɔ nɔ.—Yes. 66:2.\nOkɛ lɛ afee ekome kɛtsu nii yɛ shiɛmɔ nitsumɔ lɛ mli loo nyɛfea ekome kɛsaa nyɛhe kɛhã asafoŋ kpeei.\nEnɛ baahã hekɛnɔfɔɔ ni Kristofonyo ni gbãla efite lɛ yɔɔ yɛ lɛ diɛŋtsɛ emli akɛ ebaanyɛ efee nibii komɛi lɛ aya hiɛ. Nyɛmi yoo ko ni atsɛɔ lɛ Marta, ni ye ebua nyɛmi yoo kroko ni gbãla fite lɛ wie akɛ: “Bei pii lɛ, wɔfeɔ ekome kɛyaa shiɛmɔ. Kɛ́ wɔnyɛ wɔshɛ otii ni wɔkɛmamɔɔ wɔhiɛ lɛ ahe lɛ, ehãa wɔmii shɛɔ wɔhe waa. Bei komɛi lɛ, wɔfeɔ ekome kɛsaa wɔhe kɛhã asafoŋ kpeei, kɛkɛ lɛ, ekolɛ no sɛɛ lɛ wɔhoo niyenii ko ni ŋɔɔ waa wɔye.”\nYe Obua Nyɛmimɛi ni Gbãla Efite Lɛ—Yɛ Mɛɛ Gbɛ Nɔ?\nAni Onaa Adesai Agbɔjɔmɔi Taakɛ Yehowa Naa lɛ Lɛ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ June 2014\nBUU-MƆƆ—NIKASEMƆ NƆ June 2014


Klɛŋklɛŋ Haomɔi Etɛ Ni Ba Ejipt Shikpɔŋ Nɔ | Biblia Mli Nikasemɔi Kɛhã Gbekɛbii\nKlɛŋklɛŋ Haomɔi Etɛ Lɛ\nEjiptbii lɛ hã Israelbii lɛ tsu nii waa akɛ nyɔji. No hewɔ lɛ, Yehowa tsu Mose kɛ Aaron ni amɛyakɛɛ Farao akɛ: ‘Hã miwebii lɛ aya, koni amɛyajá mi yɛ ŋa lɛ nɔ.’ Shi be ni amɛyakɛɛ Farao lɛ, ekɛ henɔwomɔ kɛɛ amɛ akɛ: ‘Namɔ ji Yehowa ni esa akɛ mabo lɛ toi? Mihãaa Israelbii lɛ aya.’ Kɛkɛ ni Farao hã amɛtsu nii waa fe tsutsu lɛ po. Enɛ hewɔ lɛ, Yehowa gbala etoi. Ani ole nɔ ni Yehowa fee? Ekɛ Haomɔi Nyɔŋma lɛ ba Ejipt shikpɔŋ lɛ nɔ. Yehowa kɛɛ Mose akɛ: ‘Farao booo mi toi. Wɔ́ leebi lɛ, ebaaya Nilo Faa lɛ naa. Yaa jɛmɛ ni oyakɛɛ lɛ akɛ, akɛni ehãaa miwebii lɛ aya hewɔ lɛ, Nilo Faa lɛ baatsɔ lá.’ Mose bo Yehowa toi ni ekɛ Aaron tee Farao ŋɔɔ. Aaron kɛ etso lɛ tswa faa lɛ, ni emli nu lɛ fɛɛ tsɔ lá. No mli lɛ, Farao damɔ shi eekwɛ. Faa lɛ fɛɛ bɔi fũ jee, loi ni yɔɔ mli lɛ gboi, ni anyɛɛɛ anu emli nu lɛ dɔŋŋ. Shi loloolo lɛ, Farao hãaa Israelbii lɛ aya.\nGbii kpawo sɛɛ lɛ, Yehowa tsu Mose kɛtee Farao ŋɔɔ ekoŋŋ ni eyakɛɛ lɛ akɛ: ‘Kɛ́ ohãaa miwebii lɛ aya lɛ, mahã kɔkɔdenei aba Ejipt shikpɔŋ lɛ nɔ fɛɛ.’ Aaron wó etso lɛ nɔ, ni kɔkɔdenei ba shikpɔŋ lɛ nɔ fɛɛ. Kɔkɔdenei lɛ ba he fɛɛ he; mɛi ashĩai amli, amɛsaatsei anɔ, kɛ amɛtsɛnsii amli fɛɛ! Farao kɛɛ Mose akɛ ekpa Yehowa fai koni haomɔ nɛɛ sɛɛ afo. Farao wo shi akɛ ebaahã Israelbii lɛ aya. No hewɔ lɛ, Yehowa hã haomɔ lɛ sɛɛ fo. Ejiptbii lɛ bua kɔkɔdenei ni egboi lɛ anaa kuikui. Shikpɔŋ lɛ nɔ fɛɛ je fũ waa. Shi fɛɛ sɛɛ lɛ, Farao hãaa Israelbii lɛ aya.\nNo hewɔ lɛ, Yehowa kɛɛ Mose akɛ: ‘Hã Aaron kɛ etso lɛ atswa shikpɔŋ koni mulu lɛ atsɔ tɔŋtɔŋi.’ Be ni Aaron fee nakai nɔŋŋ ni tɔŋtɔŋi ba shikpɔŋ lɛ nɔ fɛɛ. Ejiptbii lɛ ekomɛi po kɛɛ Farao akɛ: ‘Haomɔ nɛɛ jɛ Nyɔŋmɔ ŋɔɔ.’ Shi loloolo lɛ, Farao hãaa Israelbii lɛ aya.\n“Mahã amɛle mihewalɛ kɛ minyɛmɔ yɛ nɛkɛ be nɛɛ mli, ni amɛbaaná amɛle akɛ migbɛ́i ji Yehowa.”—Yeremia 16:21\nSanebimɔi: Mɛni ji klɛŋklɛŋ haomɔi etɛ lɛ? Mɛni hewɔ Yehowa kɛ haomɔi nɛɛ ba?\n2 Mose 5:1-18; 7:8–8:19; Nehemia 9:9, 10\nKlɛŋklɛŋ Haomɔi Etɛ ni Ba Ejipt nɔ Lɛ\nMɛni hã esoro klɛŋklɛŋ haomɔi etɛ lɛ yɛ naagbee kpawo lɛ he?\nKɛmaje Mɔ Ko Kɛmaje Mɔ Ko Klɛŋklɛŋ Haomɔi Etɛ Lɛ\nlfb nikasemɔ 19 bf. 50-51


Mateo 3 | Baiblo ɔ Ngɛ Intanɛti ɔ Nɔ | New World Translation\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Baoule Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Dangme Danish Dutch Efik English Estonian Ewe Fijian Finnish French Ga Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Igbo Iloko Indonesian Isoko Italian Japanese Javanese Kannada Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Ndebele (Zimbabwe) Nepali Nias Norwegian Nzema Oromo Ossetian Otetela Pangasinan Papiamento (Curaçao) Persian Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Waray-Waray Xhosa Yoruba Zulu\nYohane Nɔ Baptisilɔ ɔ fiɛɛ (1-12)\nA baptisi Yesu (13-17)\n3 Jamɛ a be ɔ mi ɔ, Yohane Nɔ Baptisilɔ ɔ ba ngɛ fiɛɛe ngɛ Yudea nga a nɔ, 2 nɛ e ngɛ dee ke: “Nyɛ tsake nyɛ tsui, ejakaa hiɔwe Matsɛ Yemi ɔ su si ta.” 3 Ngɛ anɔkuale mi ɔ, nɔmlɔ nɛ ɔ he munyu nɛ Mawu tu kɛ gu gbalɔ Yesaya nɔ ɔ nɛ. E de ke: “Nɔ ko gbi ngɛ pɛe wawɛɛ ngɛ nga a nɔ ke: ‘Nyɛ dla Yehowa* blɔ ɔ! Nyɛ ha nɛ e gbɛjegbɛ ɔmɛ nɛ a da tlɔmɔɔ.’” 4 Jamɛ a be ɔ mi ɔ, tade nɛ Yohane wo ɔ, afukpɔngɔ he bwɔmi nɛ a kɛ lo, nɛ e mlɛ mi fimi nɔ́ ɔ hu lohwe he womi nɛ a kɛ pee. Ní nɛ e yeɔ ji baalɛhi kɛ nga nɔ hwo. 5 Nɛ nihi jeɔ Yerusalɛm kɛ Yudea kɛ mahi tsuo nɛ ngɛ Yɔdan Pa a he ɔ mi kɛ yaa e ngɔ 6 nɛ e baptisiɔ* mɛ ngɛ Yɔdan Pa a mi, nɛ a jajeɔ a he yayami ɔmɛ ngɛ ma hɛ mi. 7 Benɛ e na Farisi bi kɛ Saduki bi babauu nɛ a ma he nɛ e ngɛ nihi baptisie ngɛ ɔ, e de mɛ ke: “Nyɛ sinɔ duɔtsɛmɛ a nina, mɛnɔ bɔ nyɛ kɔkɔ ke nyɛɛ tu abofu nɛ ma a nya fo? 8 Lɛɛ nyɛɛ wo yiblii nɛ tsɔɔ kaa nyɛ tsake nyɛ tsui mɔ. 9 Nyɛ ko si nyɛ gugue nɛ nyɛ de nyɛ he ke, ‘Wɔɔ lɛɛ wa tsɛ ji Abraham.’ Ejakaa i ngɛ nyɛ dee ke Mawu ma nyɛ ma je bimɛ kɛ je tɛ nɛ ɔmɛ a mi kɛ ha Abraham. 10 Gbiɛ ɔ fɔɔ si ngɛ tso ɔmɛ a sipoku ɔ nɔ momo. Lɔ ɔ he ɔ, tso fɛɛ tso nɛ e wui yiblii nɛ hi ɔ, a maa po kɛ fɔ si, nɛ a ma sake kɛ fɔ la mi. 11 Imi lɛɛ, i ngɔɔ nyu kɛ baptisiɔ nyɛ ngɛ nyɛ tsui nɛ nyɛ tsake ɔ he je, se nɔ nɛ e ma ngɛ ye se ɔ nɔ kuɔ pe mi, nɛ e tokota tete po, i sɛ nɔ nɛ e jeɔ. Lɛɛ lɛɛ e maa ngɔ mumi klɔuklɔu, kɛ la kɛ baptisi nyɛ. 12 E hɛɛ e ngma mi sami nɔ́ ɔ ngɛ e dɛ mi, nɛ e maa bɛɛ e ngma mi sami he ɔ nyaii nɛ e ma bua e ngma a nya kɛ wo nito he ɔ, se tsakati ɔ lɛɛ, e maa ngɔ la nɛ be hie gbemi ɔ kɛ maa sã.” 13 Lɔ ɔ se ɔ, Yesu je Galilea kɛ ba Yohane ngɔ ngɛ Yɔdan Pa a nya konɛ Yohane nɛ e baptisi lɛ. 14 Se Yohane ka kaa e maa tsi lɛ blɔ. E de lɛ ke: “Mɛni he je nɛ o ma ye ngɔ ɔ? Imi mohu nɛ e he hia kaa o baptisi mi.” 15 Yesu de lɛ ke: “Amlɔ nɛ ɔ lɛɛ moo kplɛɛ kɛkɛ, ejakaa ja jã loko wa maa gbe níhi tsuo nɛ a da a peemi nya.” Kɛkɛ nɛ Yohane kplɛɛ. 16 Benɛ e baptisi Yesu ta a, amlɔ nɔuu nɛ e je kpo ngɛ nyu ɔ mi; nɛ hyɛ! hiɔwe nya bli, nɛ e na Mawu mumi ɔ nɛ ngɛ si kplee kɛ ma e nɔ kaa lahuɛ. 17 Hyɛ! Gbi ko hu pɛ kɛ je hiɔwe ke: “Ye Bi ji nɛ ɔ nɛ, i suɔ lɛ, nɛ ye bua jɔ e he.”


Ezra 10 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Australia Mumuii Awiemɔ Austria Mumuii Awiemɔ Aymara Azerbaijani Azerbaijani (Cyrillic) Batak (Karo) Batak (Toba) Belgium French Mumuii Awiemɔ Bicol Bislama Blɔfo Bolivia Mumuii Awiemɔ Brazil Mumuii Awiemɔ Britian Mumuii Awiemɔ Bulgaria Cambodia Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French French Mumuii Awiemɔ Ga Galician Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hindi (Roman) Hiri Motu Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Latvia Lingala Lithuania Luganda Lunda Luo Luvale Macedonia Madagascar Mumuii Awiemɔ Malagasy Malawi Mumuii Awiemɔ Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Motu Mozambique Mumuii Awiemɔ Myanmar Myanmar Mumuii Awiemɔ Navajo Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Paraguay Mumuii Awiemɔ Pennsylvania German Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Punjabi (Roman) Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Singapore Mumuii Awiemɔ Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Tahiti Taiwan Mumuii Awiemɔ Tajiki Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Umbundu Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Wallis Waray-Waray Xavante Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nAmɛkpaŋ akɛ amɛbaawo amɛŋamɛi ni jɛ maji krokomɛi anɔ lɛ gbɛ (1-14)\nAmɛwo amɛŋamɛi ni jɛ maji krokomɛi anɔ lɛ gbɛ (15-44)\n10 Be ni Ezra miisɔle+ ni eejaje eshai nɛɛ ni eefó ni ekã shikpɔŋ yɛ anɔkwa Nyɔŋmɔ lɛ shĩa lɛ hiɛ lɛ, Israelbii babaoo, hii kɛ yei, kɛ gbekɛbii badamɔ emasɛi; no mli lɛ,* maŋbii lɛ miifó waa. 2 Kɛkɛ ni Shekania, Yehiel+ binuu lɛ ni jɛ Elam bii+ lɛ ateŋ lɛ kɛɛ Ezra akɛ: “Wɔtɔ̃ wɔ-Nyɔŋmɔ lɛ nɔ ejaakɛ wɔkɛ maŋsɛɛ yei ni jɛ shikpɔŋ lɛ nɔ bii lɛ ateŋ lɛ ebote gbalashihilɛ mli.*+ Enɛ fɛɛ sɛɛ lɛ, hiɛnɔkamɔ yɛ lolo kɛhã Israel. 3 No hewɔ lɛ, nyɛhãa wɔkɛ wɔ-Nyɔŋmɔ lɛ afea kpaŋmɔ+ koni wɔwo wɔŋamɛi lɛ fɛɛ gbɛ, kɛ agbɛnɛ hu, bii ni amɛfɔ lɛ, yɛ Yehowa mla lɛ, kɛ agbɛnɛ hu, mɛi ni sumɔɔ wɔ-Nyɔŋmɔ lɛ kitã lɛ* aŋaawoo lɛ naa.+ Nyɛhãa wɔyea Mla lɛ nɔ. 4 Tee shi ejaakɛ sane nɛɛ bo osane ni, ni wɔfi osɛɛ.* Feemɔ ekãa ni ofee.” 5 Kɛkɛ ni Ezra te shi ni ehã osɔfoi lɛ ateŋ hiɛnyiɛlɔi lɛ, kɛ Levibii lɛ, kɛ Israel fɛɛ kã kitã akɛ amɛbaafee nɔ ni akɛɛ lɛ.+ No hewɔ lɛ, amɛkãmɔ kitã lɛ. 6 Kɛkɛ ni Ezra te shi yɛ anɔkwa Nyɔŋmɔ lɛ shĩa lɛ hiɛ, ni etee Yehohanan, Eliashib binuu lɛ tsũ* lɛ mli. Be ni etee jɛmɛ lɛ, eyeee nɔ ko ni enuuu nu hu, ejaakɛ eeye awerɛho yɛ tɔmɔ ni mɛi ni ejɛ nomŋɔɔ mli amɛba lɛ etɔ̃ lɛ hewɔ.+ 7 Kɛkɛ ni amɛhã ashiɛ yɛ Yuda kɛ Yerusalem fɛɛ akɛ mɛi fɛɛ ni ejɛ nomŋɔɔ mli amɛba lɛ ayabua amɛhe naa yɛ Yerusalem; 8 ni lumɛi lɛ kɛ onukpai lɛ kpɛ mli akɛ, mɔ fɛɛ mɔ ni baaa kɛyashi gbii etɛ lɛ, abaahe enibii fɛɛ yɛ edɛŋ,* ni abaashwie lɛ kɛje mɛi ni ejɛ nomŋɔɔ mli amɛba lɛ asafo lɛ mli.+ 9 No hewɔ lɛ, Yuda kɛ Benyamin hii lɛ fɛɛ babua amɛhe naa yɛ Yerusalem yɛ gbii etɛ lɛ mli, yɛ nyɔɔŋ ni ji nɛɛhu lɛ nɔ, yɛ nakai nyɔɔŋ lɛ gbi ni ji 20 lɛ nɔ. Maŋbii lɛ fɛɛ tara shi yɛ anɔkwa Nyɔŋmɔ lɛ shĩa lɛ kpo lɛ nɔ, ni amɛhe miikpokpo yɛ sane ni eba lɛ hewɔ, kɛ agbɛnɛ hu, yɛ nugbɔ ni nɛɔ waa lɛ hewɔ. 10 Kɛkɛ ni osɔfo Ezra te shi ni ekɛɛ amɛ akɛ: “Nyɛtɔ̃ ejaakɛ nyɛkɛ maŋsɛɛ yei ebote gbalashihilɛ mli,+ ni nyɛkɛhã Israel tɔmɔ lɛ efa. 11 No hewɔ lɛ, agbɛnɛ nyɛjajea nyɛtɔmɔ lɛ nyɛtsɔa Yehowa, nyɛtsɛmɛi lɛ a-Nyɔŋmɔ lɛ, ni nyɛfea esuɔmɔnaa nii. Nyɛtsea nyɛhe yɛ shikpɔŋ lɛ nɔ bii lɛ, kɛ agbɛnɛ hu, nyɛŋamɛi ni jɛ maŋsɛɛ nɛɛ ahe.”+ 12 Kɛkɛ ni asafo muu lɛ fɛɛ kɛ gbee ni wa here nɔ akɛ: “Nɔ ni okɛɛ lɛ, nakai pɛpɛɛpɛ esa akɛ wɔfee. 13 Shi mɛi lɛ ayi fa, ni eji nugbɔnɛmɔ beiaŋ hu. Anyɛŋ adamɔ agbó lɛ naa, ni sane nɛɛ jeee gbi kome loo gbii enyɔ sane ni, ejaakɛ wɔtɔ̃ babaoo yɛ nɛkɛ sane nɛɛ mli. 14 No hewɔ lɛ, ofainɛ hã wɔlumɛi lɛ adamɔ asafo muu lɛ fɛɛ najiaŋ;+ ni ohã mɛi fɛɛ ni yɔɔ wɔmaji lɛ amli ni amɛkɛ maŋsɛɛ yei ebote gbalashihilɛ mli lɛ, aba yɛ be ni abaato lɛ mli, ni maŋ fɛɛ maŋ mli onukpai lɛ kɛ kojolɔi lɛ afata amɛhe kɛba, kɛyashi be ni wɔbaahã wɔ-Nyɔŋmɔ lɛ mli ni ewo la ewo wɔ yɛ sane nɛɛ hewɔ lɛ sɛɛ afo.” 15 Shi Yonatan, Asahel binuu lɛ, kɛ Yahzeia, Tikwa binuu lɛ ekpɛlɛɛɛ enɛ nɔ, ni Meshulam kɛ Shabetai,+ ni ji Levibii lɛ fi amɛsɛɛ. 16 Shi mɛi ni ejɛ nomŋɔɔ mli kɛba lɛ fee nɔ ni akpaŋ yɛ he lɛ; ni osɔfo Ezra kɛ amɛtsɛmɛi ashĩai weku yitsei lɛ, mɛi fɛɛ ni atsĩ amɛgbɛ́i tã lɛ, sɔŋŋ kpe yɛ nyɔɔŋ ni ji nyɔŋma lɛ klɛŋklɛŋ gbi lɛ nɔ koni amɛtao sane lɛ mli; 17 ni be ni klɛŋklɛŋ nyɔɔŋ lɛ nɔ klɛŋklɛŋ gbi lɛ kɛɛ eshɛɔ lɛ, amɛkɛ hii fɛɛ ni kɛ maŋsɛɛ yei ebote gbalashihilɛ mli lɛ egbe naa. 18 Ni ana akɛ osɔfoi lɛ abihii lɛ ekomɛi hu kɛ maŋsɛɛ yei ebote gbalashihilɛ mli:+ yɛ Yeshua,+ Yehozadak binuu lɛ bihii lɛ kɛ enyɛmimɛi hii lɛ ateŋ lɛ, Maaseia, kɛ Eliezer, kɛ Yarib, kɛ Gedalia. 19 Shi amɛwo shi* akɛ amɛbaawo amɛŋamɛi lɛ agbɛ, ni akɛni amɛtɔ̃ hu hewɔ lɛ, amɛkɛ toi lɛ ateŋ gwantɛŋnuu baahã yɛ amɛtɔmɔ lɛ hewɔ.+ 20 Yɛ Imer+ bihii lɛ ateŋ lɛ, Hanani kɛ Zebadia; 21 ni yɛ Harim+ bihii lɛ ateŋ lɛ, Maaseia, kɛ Elia, kɛ Shemaia, kɛ Yehiel, kɛ Uzia; 22 ni yɛ Pashur+ bihii lɛ ateŋ lɛ, Elioenai, kɛ Maaseia, kɛ Ishmael, kɛ Netanel, kɛ Yozabad, kɛ Eleasa. 23 Ni yɛ Levibii lɛ ateŋ lɛ, Yozabad, kɛ Shimei, kɛ Kelaia, (lɛ nɔŋŋ ji Kelita), kɛ Petahia, kɛ Yuda, kɛ Eliezer; 24 ni yɛ lalɔi lɛ ateŋ lɛ, Eliashib; ni yɛ agbonaakwɛlɔi lɛ ateŋ lɛ, Shalum, kɛ Telem, kɛ Uri. 25 Ni yɛ Israelbii lɛ ateŋ hu, yɛ Parosh+ bihii lɛ ateŋ lɛ, Ramia, kɛ Izia, kɛ Malkia, kɛ Miyamin, kɛ Eleazar, kɛ Malkia, kɛ Benaia; 26 ni yɛ Elam+ bii lɛ ateŋ lɛ, Matania, kɛ Zakaria, kɛ Yehiel,+ kɛ Abdi, kɛ Yeremot, kɛ Elia; 27 ni yɛ Zatu+ bihii lɛ ateŋ lɛ, Elioenai, kɛ Eliashib, kɛ Matania, kɛ Yeremot, kɛ Zabad, kɛ Aziza; 28 ni yɛ Bebai+ bihii lɛ ateŋ lɛ, Yehohanan, kɛ Hanania, kɛ Zabai, kɛ Atlai; 29 ni yɛ Bani bihii lɛ ateŋ lɛ, Meshulam, kɛ Maluk, kɛ Adaia, kɛ Yashub, kɛ Sheal, kɛ Yeremot; 30 ni yɛ Pahat-moab+ bihii lɛ ateŋ lɛ, Adna, kɛ Kelal, kɛ Benaia, kɛ Maaseia, kɛ Matania, kɛ Bezalel, kɛ Binui, kɛ Manase; 31 ni yɛ Harim+ bihii lɛ ateŋ lɛ, Eliezer, kɛ Ishia, kɛ Malkia,+ kɛ Shemaia, kɛ Shimeon, 32 kɛ Benyamin, kɛ Maluk, kɛ Shemaria; 33 ni yɛ Hashum+ bihii lɛ ateŋ lɛ, Matenai, kɛ Matata, kɛ Zabad, kɛ Elifelet, kɛ Yeremai, kɛ Manase, kɛ Shimei; 34 yɛ Bani bihii lɛ ateŋ lɛ, Maadai, kɛ Amram, kɛ Uel, 35 kɛ Benaia, kɛ Bedeia, kɛ Keluhi, 36 kɛ Vania, kɛ Meremot, kɛ Eliashib, 37 kɛ Matania, kɛ Matenai, kɛ Yaasu; 38 ni yɛ Binui bihii lɛ ateŋ lɛ, Shimei, 39 kɛ Shelemia, kɛ Natan, kɛ Adaia, 40 kɛ Maknadebai, kɛ Shashai, kɛ Sharai, 41 kɛ Azarel, kɛ Shelemia, kɛ Shemaria, 42 kɛ Shalum, kɛ Amaria, kɛ Yosef; 43 ni yɛ Nebo bihii lɛ ateŋ lɛ, Yeiel, kɛ Matitia, kɛ Zabad, kɛ Zebina, kɛ Yadai, kɛ Yoel, kɛ Benaia. 44 Mɛnɛɛmɛi fɛɛ kɛ maŋsɛɛ yei bote gbalashihilɛ mli,+ ni amɛwo amɛŋamɛi lɛ kɛ amɛbii lɛ agbɛ.+\n^ Loo “ejaakɛ.”\n^ Loo “wɔyaŋɔ maŋsɛɛ yei ni jɛ shikpɔŋ lɛ nɔ bii lɛ ateŋ lɛ kɛba wɔshĩai amli.”\n^ Hebri sht. ŋm., “mɛi ni he kpokpoɔ yɛ wɔ-Nyɔŋmɔ lɛ kitã lɛ he lɛ.”\n^ Loo “wɔfata ohe.”\n^ Loo “akɛ nine baafɔ̃ enibii fɛɛ anɔ.”\n^ Hebri sht. ŋm., “Amɛkɛ amɛniji hã.”


Awo Yesu Hiɛ Nyam Dani Afɔ Lɛ | Yesu Wala Shihilɛ\nMARIA YASARA EWEKUNYO ELIZABET\nBe ni bɔfo Gabriel kɛɛ oblayoo Maria akɛ ebaafɔ binuu ni ebaawo lɛ gbɛ́i akɛ Yesu, ni gbekɛ lɛ baaye nɔ akɛ Maŋtsɛ kɛya naanɔ lɛ sɛɛ lɛ, Maria bi lɛ akɛ: “Te enɛ baafee tɛŋŋ aba mli lɛ, akɛni mikɛ nuu náko bɔlɛ dã nɛɛ?”—Luka 1:34.\nGabriel to he ehã lɛ akɛ: “Mumɔ krɔŋkrɔŋ baaba onɔ, ni Mɔ ni Nɔ Kwɔ Fe Fɛɛ lɛ hewalɛ lɛ baaha onɔ. Ni no hewɔ lɛ, abaatsɛ mɔ ni abaafɔ lɛ lɛ akɛ krɔŋkrɔŋ, Nyɔŋmɔ Bi.”—Luka 1:35.\nEkolɛ, akɛni Gabriel miitao Maria ahe sane nɛɛ aye hewɔ lɛ, ekɛfata he akɛ: “Naa! owekunyo Elizabet, mɔ ni atsɛ lɛ kene lɛ hu hiɛ binuu hɔ, yɛ egbɔlɛ be nɛɛ mli, ni enyɔɔŋ ni ji ekpaa mli eyɔɔ lɛ; ejaakɛ Nyɔŋmɔ gbɛfaŋ lɛ, wiemɔ ko bɛ ni nyɛŋ aba mli.”—Luka 1:36, 37.\nNɔ ni Maria wie lɛ hãa wɔnaa akɛ ehe nɔ ni Gabriel wie lɛ eye. Maria kɛɛ akɛ: “Naa! Yehowa nyɔŋ yoo ji mi! Bɔ ni owie lɛ, aba mli nakai ahã mi.”—Luka 1:38.\nBe ni Gabriel shi Maria lɛ, Maria to gbɛjianɔ koni eyasara Elizabet, mɔ ni kɛ ewu Zakaria yɔɔ Yudea ŋmeŋmei lɛ anɔ yɛ he ko ni kɛ Yerusalem jekɛɛɛ lɛ. Kɛ́ Maria jɛ he ni eyɔɔ yɛ Nazaret yɛ Yerusalem kooyi lɛ kɛmiiya he ni Elizabet yɔɔ lɛ, ebaahe gbii etɛ loo gbii ejwɛ.\nNaagbee lɛ, Maria yashɛ Zakaria shĩa lɛ. Be ni eboteɔ shĩa lɛ mli lɛ, eŋa ewekunyo Elizabet. Be ni Elizabet nu ŋamɔ lɛ, mumɔ krɔŋkrɔŋ yi lɛ obɔ, ni ekɛɛ Maria akɛ: “Ajɔɔ bo yɛ yei ateŋ, ni ajɔɔ omusuŋ bi lɛ! No hewɔ lɛ, te fee tɛŋŋ ni miná hegbɛ nɛɛ, akɛ mi-Nuŋtsɔ lɛ nyɛ eba miŋɔɔ nɛɛ? Ejaakɛ naa! be ni oŋamɔ lɛ gbɛɛ yɛ mitoiiaŋ lɛ, abifao lɛ ni yɔɔ mimusuŋ lɛ tumɔ kɛ miishɛɛ.”—Luka 1:42-44.\nKɛkɛ ni Maria kɛ hiɛsɔɔ wie akɛ: “Misusuma miiwó Yehowa nɔ gojoo, ni mimumɔ mli miifili lɛ babaoo yɛ Nyɔŋmɔ, mi-Yiwalaherelɔ lɛ hewɔ, ejaakɛ ebakwɛ enyɔŋ yoo lɛ gbɛhe ni baa shi lɛ. Ejaakɛ naa! kɛjɛ be nɛɛ nɔ kɛyaa lɛ, yinɔi fɛɛ baajaje akɛ miyɛ miishɛɛ, ejaakɛ Hewalɛtsɛ lɛ efee nibii wuji ehã mi.” Wɔnaa akɛ yɛ duromɔ ni aduro Maria lɛ fɛɛ sɛɛ lɛ, ekɛ anunyam lɛ fɛɛ hã Nyɔŋmɔ. Ekɛɛ akɛ: “Krɔŋkrɔŋ ji egbɛ́i, ni emɔbɔnalɛ yɛ mɛi ni sheɔ lɛ gbeyei lɛ anɔ kɛyashi yinɔi ayinɔi.”—Luka 1:46-50.\nMaria tee nɔ ejie Nyɔŋmɔ yi kɛ gbalɛ wiemɔi ni jɛ mumɔŋ nɛɛ akɛ: “Ekɛ enine etsu hewalɛ nitsumɔ; egbɛ mɛi ni wóɔ amɛhe nɔ yɛ amɛtsuiiaŋ yiŋtoi amli lɛ eshwã. Ekpa hii ni yɔɔ hegbɛi kpelei kɛjɛ maŋtsɛ sɛii anɔ, ni ewó mɛi ni ji humii lɛ anɔ; ehã mɛi ni hɔmɔ yeɔ amɛ lɛ etɔrɔ kɛ nibii kpakpai, ni eshwie niiatsɛmɛi lɛ kɛ amɛdɛ̃ folo. Eye ebua etsulɔ Israel, ekai shi ni ewo akɛ ebaajie mɔbɔnalɛ kpo etsɔɔ Abraham kɛ eseshi lɛ kɛya naanɔ, taakɛ ekɛɛ wɔtsɛmɛi lɛ.”—Luka 1:51-55.\nMaria kɛ Elizabet hi shi aaafee nyɔji etɛ, ni eeenyɛ efee akɛ eye ebua Elizabet yɛ otsii fioo ni eshwɛ lɛ ni ebaafɔ nɛɛ amli. Kwɛ bɔ ni ehi jogbaŋŋ akɛ yei anɔkwafoi enyɔ nɛɛ, ní amɛ fɛɛ amɛŋɔ hɔ yɛ Nyɔŋmɔ yelikɛbuamɔ naa lɛ, baahi shi yɛ he kome yɛ amɛwala shihilɛ be nɛɛ mli!\nAgbɛnɛ, kadimɔ bɔ ni awo Yesu hiɛ nyam po dani afɔ lɛ lɛ. Elizabet tsɛ lɛ akɛ “mi-Nuŋtsɔ,” ni bi ni yɔɔ emusuŋ lɛ “tumɔ kɛ miishɛɛ” be ni Maria pue lɛ. Taakɛ wɔbaana lɛ, esoro enɛ kwraa yɛ bɔ ni sɛɛ mli lɛ mɛi kɛ Maria kɛ bi ni ebaafɔ lɛ ye hã lɛ he.\nMɛni Gabriel wie ní hã Maria na bɔ ni baafee ni eŋɔ hɔ lɛ?\nMɛɛ gbɛ nɔ awo Yesu hiɛ nyam dani afɔ lɛ?\nBe enyiɛ Maria yaye yɛ Elizabet ŋɔɔ, ni mɛni hewɔ efee nakai lɛ?


Yesu Tsɔɔ He Si Bami He Ní Benɛ A Ngɛ Hetsɔmi ɔ Yee ɔ | Yesu Si Himi Ngɛ Zugba a Nɔ\nYESU KƐ E BƆFO ƆMƐ YE E NYAGBE HETSƆMI Ɔ\nYESU FƆ E BƆFO ƆMƐ A NANE HE KƐ TSƆƆ MƐ HE SI BAMI\nPetro kɛ Yohane ya su Yerusalem, nɛ a ya to Hetsɔmi ɔ he blɔ nya kaa bɔ nɛ Yesu tsɔɔ mɛ ɔ. Pee se ɔ, Yesu kɛ bɔfo nyɔngma amɛ nɛ a piɛ ɔ hu fie a se. Benɛ pu ɔ yaa nɔ si nɛ Yesu kɛ e bɔfo ɔmɛ ngɛ Oliv Yo ɔ kplee ɔ, Yesu na Yerusalem ma a nɛ fɔɔ si jee. Ja Yesu gbo nɛ a tle lɛ si loko e maa na Yerusalem ma a kɛ je Oliv Yo ɔ nɔ ekohu.\nE kɛ we nɛ Yesu kɛ e kaseli ɔmɛ ya su Yerusalem, nɛ a pue nɔ kɛ ho he nɛ a maa ye Hetsɔmi niye ní ɔ ngɛ ɔ ya. A kuɔ atlaakpe ɔ kɛ ya sɛ hiɔwe tsu ɔ mi. Benɛ a ya su tsu ɔ mi ɔ, a na kaa a to niye ní kɛ nɔ́ tsuaa nɔ́ he blɔ nya momo. Akɛnɛ Yesu hyɛ ligbi nɛ ɔ blɔ hluu he je ɔ, e de e kaseli ɔmɛ ke: “I kɛ he hiami hyɛ blɔ wawɛɛ kaa i kɛ nyɛ maa ye Hetsɔmi niye ní nɛ ɔ loko ma na amanehlu!”—Luka 22:15.\nSisije ɔ, jinɛ wai piɛɛ we níhi nɛ a kɛ yeɔ Hetsɔmi ɔ he, se pee se ɔ, e ba pee Yuda bi ɔmɛ a kusumi, nɛ ke a ngɛ Hetsɔmi ɔ yee ɔ, a ngmɛɛ wai kɛ woɔ kplu kake loo enyɔ ko mi, nɛ nihi nɛ a ngɛ Hetsɔmi ɔ yee ɔ nuɔ eko. Lɔ ɔ he ɔ, Yesu wo kplu kɛ e mi wai, nɛ e na Mawu si. Kɛkɛ nɛ e de e kaseli ɔmɛ ke: “Nyɛ he nɛ nyɛ tsuo nyɛɛ nu. I ngɛ nyɛ dee ke, enɛ ɔ se ɔ, i be wai nɛ ɔ nue hu kɛ yaa si Mawu matsɛ yemi ɔ maa ba.” (Luka 22:17, 18) E sa nɛ enɛ ɔ nɛ ha nɛ kaseli ɔmɛ nɛ a na kaa Yesu gbenɔ be ɔ su ta.\nBenɛ a ngɛ Hetsɔmi niye ní ɔ yee ɔ, nyakpɛ nɔ́ ko ya nɔ. Yesu te si, nɛ e je e tade klɔii ɔ ngɔ fɔ si, kɛkɛ nɛ e wo papahu. Lɔ ɔ se ɔ, e wo okpolu wayoo ko nɛ e yɛ nyu kɛ wo mi. Ngɛ Yuda bi ɔmɛ a kusumi nya a, ke nɔ ko ná nubwɔ ɔ, e fɔɔ nubwɔ ɔ nane he haa lɛ, nɛ behi fuu ɔ, tsɔlɔ lɛ tsuɔ ní tsumi nɛ ɔ. (Luka 7:44) Se akɛnɛ wetsɛ ɔ be a kpɛti he je ɔ, Yesu nitsɛ suɔ kaa e ma tsu ní tsumi nɛ ɔ. Jinɛ bɔfo ɔmɛ a kpɛti nɔ ko ko nyɛ tsu ní tsumi nɛ ɔ, se a pee we. Anɛ bɔfo ɔmɛ ngɛ klae lo? A ngɛ klae jio, pi nɛ a ngɛ klae jio, a nane he nɛ Yesu fɔ ɔ ha nɛ zo gbe mɛ.\nBenɛ e su Petro nɔ nɛ Yesu ma fɔ e nane he ɔ, e kplɛɛ we. E de Yesu ke: “Dɛbi, ko fɔ ye nane he kɔkɔɔkɔ.” Yesu he nɔ ke: “Ke i fɔ we o nane he ɔ lɛɛ o pi ye kaselɔ hu.” Petro je e tsui mi nɛ e de Yesu ke: “Nyɔmtsɛ, lɛɛ tsa pi ye nane he kɛkɛ nɛ sa kaa o fɔ mɔ; fɔ ye nine he, kɛ ye yi mi tsuo.” Heto nɛ Yesu ha Petro ɔ pee lɛ nyakpɛ. Yesu de lɛ ke: “Nɔ tsuaa nɔ nɛ du e he ɔ, e he tsɔ kɛ pi si momo; nɛ e hia we kaa e fɔ lɛ nɔmlɔ tso ɔ he pe e nane he pɛ. Nyɛ he tsɔ, se pi nyɛ tsuo.”—Yohane 13:8-10.\nYesu fɔ bɔfo 12 ɔmɛ nɛ Yuda Iskariot hu piɛɛ he ɔ a nane he. Benɛ e fɔ a nane he ta a, e ya wo e tade ɔ, nɛ e ya hi si ngɛ okplɔɔ ɔ he ekohu. Kɛkɛ nɛ e bi mɛ ke: “Nɔ́ nɛ i pee ha nyɛ piɔ ɔ, nyɛ nu sisi lɛɛ? Tse nyɛ tsɛɔ mi Tsɔɔlɔ, nɛ nyɛ tsɛɔ mi Nyɔmtsɛ hulɔ! Saminya, e ngɛ mi jã. Jehanɛ ɔ, imi nyɛ Nyɔmtsɛ, kɛ nyɛ Tsɔɔlɔ ɔ, ke i fɔ nyɛ nane he ɔ, e sa kaa nyɛ hu nyɛ fɔ nyɛ sibi a nane he. Imi lɛɛ i pee enɛ ɔ nɛ nyɛɛ hyɛ, nɛ nyɛ hu nyɛɛ pee ha nyɛ sibi. I ngɛ nyɛ dee anɔkuale mi ke nyɔguɛ pã we e nyɔmtsɛ, nɛ tsɔlɔ hu pã we nɔ nɛ tsɔ lɛ ɔ. Amlɔ nɛ ɔ nɛ nyɛ ná le anɔkuale ɔ, ke nyɛ tsu e nya ní ɔ, a gbaa nyɛ!”—Yohane 13:12-17.\nHe si bami he ní nɛ Yesu tsɔɔ nɛ ɔ sa saminya! E sɛ nɛ Yesu se nyɛɛli nɛ a hla hɛ mi nyami, loo a susu kaa a nɔ kuɔ pe ni kpahi, nɛ lɔ ɔ he ɔ, nihi nɛ sɔmɔ mɛ. Mohu ɔ, e sa nɛ a kase Yesu, nɛ a ba a he si, nɛ a sɔmɔ ni kpahi. Pi kaa mɛ hu a ma fɔ nihi a nane he, se e sa nɛ a bua nɛ jɔ he kaa a ma sɔmɔ ni kpahi, nɛ a be nihi a mi hlae.\nBenɛ Yesu kɛ kaseli ɔmɛ ngɛ Hetsɔmi ní ɔ yee ɔ, mɛni Yesu de nɛ tsɔɔ kaa e be kɛe nɛ e ma gbo?\nMɛni he je nɛ e ngɛ nyakpɛ kaa Yesu fɔ e kaseli ɔmɛ a nane he ɔ?\nMɛni wa ma nyɛ maa kase ngɛ kaseli ɔmɛ a nane he nɛ Yesu fɔ ɔ mi?


YƐ BEI komɛi amli lɛ Yehowa feɔ nibii yɛ naakpɛɛ gbɛ nɔ koni ekɛbu mɛi ni darako ni nyɛɛɛ abu amɛ diɛŋtsɛ amɛhe lɛ ahe. Kɛ́ onyiɛ gbɛ ko nɔ yɛ akrowa lɛ, ekolɛ obaana gbɛ kome ni Yehowa tsɔɔ nɔ efeɔ enɛ. Shi klɛŋklɛŋ lɛ, ekolɛ onuŋ nɔ ni yaa nɔ lɛ shishi diɛŋtsɛ.\nOnaa ni loofɔlɔ ko ebayi shikpɔŋ yɛ he ko ni bɛŋkɛ bo. Efeɔ tamɔ nɔ ni epila. Egbalaa efiji lɛ ekome kɛnyiɛɔ ni etsiɔ ehe kɛjɛɔ ohe beni obɔɔ mɔdɛŋ ni obɛŋkɛ lɛ lɛ. Beni onyiɛɔ loofɔlɔ lɛ sɛɛ lɛ, belɛ eejo foi kɛmiijɛ ohe. Kɛkɛ lɛ trukaa lɛ loofɔlɔ lɛ efiliki. Asomoaŋ efine lɛ epilako kwraa! Ani ole nɔ ni loofɔlɔ lɛ feɔ lɛ?—\nOjogbaŋŋ, loofɔlɔ lɛ bii hɔlɔ jwɛi ni yɔɔ he ni loofɔlɔ lɛ bayi shi yɛ ni bɛŋkɛ bo lɛ shishi. Loofɔlɔ nyɛ lɛ miishe gbeyei akɛ obaana amɛ ni opila amɛ. No hewɔ lɛ ekwa efee tamɔ nɔ ni epila koni ekɛshwie bo kɛjɛ amɛhe. Ani ole mɔ ni baanyɛ abu wɔhe tamɔ bɔ ni loofɔlɔ nyɛ lɛ buɔ ebii ahe lɛ?— Yɛ Biblia lɛ mli lɛ, akɛ Yehowa toɔ loofɔlɔ ko ni atsɛɔ lɛ okropɔŋ, ni yeɔ buaa ebii bibii lɛ he.—5 Mose 32:11, 12.\nTe nɛkɛ loofɔlɔ nyɛ nɛɛ buɔ ebii bibii lɛ ahe ehaa tɛŋŋ?\nYehowa bi ni esumɔɔ esane fe mɔ fɛɛ mɔ ji esuɔmɔ Bi, Yesu. Beni Yesu yɔɔ ŋwɛi lɛ, no mli lɛ eji mumɔŋ gbɔmɔ ni yɔɔ hewalɛ waa tamɔ e-Tsɛ lɛ. Enyɛɔ ekwɛɔ lɛ diɛŋtsɛ ehe. Shi beni afɔ Yesu akɛ abifao yɛ shikpɔŋ nɔ lɛ, enyɛɛɛ efee ehe nɔ ko nɔ ko. Ehe miihia ni abu ehe.\nBɔni afee ni Yesu atsu Nyɔŋmɔ suɔmɔnaa nii kɛha lɛ yɛ shikpɔŋ nɔ lɛ he nii lɛ, esa akɛ Yesu ada ni ebatsɔ nuu ni eda ni yeɔ emuu. Shi, Satan bɔ mɔdɛŋ koni egbe Yesu dani be nɛɛ ashɛ. Mɔdɛŋ ni ebɔ koni egbe Yesu beni eji gbekɛ bibioo, kɛ gbɛ̀i ni Yehowa tsɔ nɔ ebu ehe lɛ ji sane ko ni aŋma ni ŋɔɔ waa diɛŋtsɛ. Ani obaasumɔ ni onu enɛ?—\nBeni afɔ Yesu ni etsɛko kwraa lɛ, Satan ha nɔ ko ni tamɔ ŋulami kpɛ́ yɛ atatui lɛ amli yɛ Bokagbɛ. Hii ni atsɛɔ amɛ ŋulamiiaŋkwɛlɔi nyiɛ ŋulami lɛ sɛɛ kilomitai ohai abɔ kɛtee Yerusalem. Amɛbi he ni abaafɔ mɔ ni baafee Yudafoi lɛ amaŋtsɛ lɛ yɛ. Kɛ abi hii ni le nɔ ni Biblia lɛ kɛɔ yɛ enɛ he lɛ he sane lɛ, amɛhaa hetoo akɛ: “Yɛ Betlehem.”—Mateo 2:1-6.\nBe ni ŋulamiiaŋkwɛlɔi lɛ eyasara Yesu amɛgbe naa lɛ, mɛɛ kɔkɔbɔɔ ni here Yesu yiwala Nyɔŋmɔ kɛhã amɛ?\nBeni Herode, maŋtsɛ fɔŋ ni yɔɔ Yerusalem lɛ nu maŋtsɛ hee ni afɔ lɛ etsɛko yɛ Betlehem maŋ ni bɛŋkɛ jɛmɛ lɛ mli lɛ he lɛ, ekɛɛ ŋulamiiaŋkwɛlɔi lɛ akɛ: ‘Nyɛtaoa gbekɛ lɛ ni nyɛnaa lɛ, ni nyɛkua nyɛsɛɛ nyɛbaa nyɛbakɛa mi.’ Ani ole nɔ hewɔ ni Herode taoɔ ale he ni ebaana Yesu yɛ lɛ?— Herode he miitsɛ̃ lɛ ni eesumɔ koni egbe lɛ!\nTe fee tɛŋŋ ni Nyɔŋmɔ bu e-Bi lɛ he?— Beni ŋulamiiaŋkwɛlɔi lɛ na Yesu lɛ, amɛke lɛ nibii. Sɛɛ mli lɛ, Nyɔŋmɔ tsɔ lamɔ nɔ ebɔ ŋulamiiaŋkwɛlɔi lɛ kɔkɔ ni amɛkaya Herode ŋɔɔ. No hewɔ lɛ, amɛtsɔ gbɛ kroko nɔ kɛtee amɛmaŋ, ni amɛkuuu amɛsɛɛ amɛyaaa Yerusalem. Beni Herode ná le akɛ ŋulamiiaŋkwɛlɔi lɛ etee lɛ, emli fu waa diɛŋtsɛ. Herode bɔ mɔdɛŋ koni egbe Yesu kɛtsɔ gbekɛbii hii fɛɛ ni yɔɔ Betlehem ni yeko afii enyɔ ni eha agbe amɛ lɛ nɔ! Shi no mli lɛ amɛnaaa Yesu.\nAni ole bɔ ni fee ni Yesu ná yibaamɔ?— Beni ŋulamiiaŋkwɛlɔi lɛ tee amɛmaŋ lɛ, Yehowa bɔ Maria wu Yosef kɔkɔ akɛ ete shi ni amɛjo foi kɛya Mizraim tɔ̃ɔ. Herode ni ji mɔ fɔŋ lɛ nyɛɛɛ aye Yesu awui yɛ jɛmɛ. Afii komɛi asɛɛ, beni Maria kɛ Yosef ku amɛsɛɛ kɛjɛ Mizraim ni amɛhiɛ Yesu lɛ, Nyɔŋmɔ kɛ kɔkɔbɔɔ kroko hu ha Yosef. Ekɛɛ lɛ yɛ lamɔ mli akɛ efã kɛya Nazaret, he ni Yesu baafee shweshweeshwe yɛ.—Mateo 2:7-23.\nMɛɛ gbɛ nɔ atsɔ ahere Yesu ni ji gbekɛ lɛ yiwala ekoŋŋ?\nAni oona bɔ ni Yehowa bu e-Bi lɛ he lɛ?— Namɛi obaakɛɛ akɛ amɛtamɔ loofɔji bibii ni amɛnyɛ kɛ amɛ tée yɛ jwɛi lɛ shishi lɛ, aloo tamɔ Yesu beni eji gbekɛ bibioo lɛ? Ani otamɔɔɔ amɛ?— Mɛi yɛ ni miisumɔ ni amɛye bo hu awui. Ani ole mɛi ni ji?—\nBiblia lɛ kɛɔ akɛ Satan tamɔ jata ni hũuɔ, ni eetao ni ekpé wɔ. Ni tamɔ bɔ ni jatai mɔmɔɔ kooloi bibii lɛ, Satan kɛ edaimonioi lɛ fɔɔ gbekɛbii mɔmɔ. (1 Petro 5:8) Shi Yehowa he wa fe Satan. Yehowa baanyɛ abu ebii ahe loo efite efɔŋ fɛɛ efɔŋ ni Satan feɔ amɛ lɛ.\nAni okaiɔ nɔ ni Abonsam kɛ edaimonioi lɛ bɔɔ mɔdɛŋ ni amɛha wɔfee, taakɛ eyɔɔ wolo nɛɛ Yitso 10 lɛ?— Hɛɛ, amɛbɔɔ mɔdɛŋ koni amɛha wɔkɛ wɔhe awo bɔlɛnamɔi amli nɔ ní Nyɔŋmɔ kɛɔ akɛ eji efɔŋ lɛ mli. Shi namɛi pɛ esa akɛ amɛná bɔlɛ?— Hɛɛ, mɛi enyɔ ni amɛdara ni ji nuu kɛ yoo ni amɛkɛ amɛhe ebote gbalashihilɛ mli.\nShi, eyɛ dɔlɛ akɛ abaakɛɛ akɛ onukpai komɛi sumɔɔ ni amɛkɛ gbekɛbii aná bɔlɛ. Kɛ́ amɛfee nakai lɛ, gbekɛbii hii kɛ gbekɛbii yei baanyɛ aje shishi ni amɛfee nibii fɔji ni amɛkase kɛjɛ nɛkɛ onukpai nɛɛ aŋɔɔ lɛ. Gbekɛbii lɛ hu jeɔ shishi akɛ amɛkɛ amɛfɔmɔ nii lɛ baatsu nii yɛ gbɛ ni ehiii nɔ. Nakai eba lɛ jeeŋmɔ yɛ Sodom maŋ lɛ mli. Biblia lɛ kɛɔ akɛ gbɔmɛi ni yɔɔ jɛmɛ lɛ, “kɛjɛ gbekɛbii hii anɔ kɛyashi hiimeji fɛɛ nɔ lɛ” bɔ mɔdɛŋ ni amɛkɛ hii ni ba koni amɛbasara Lot lɛ aná bɔlɛ.—1 Mose 19:4, 5, NW.\nNo hewɔ lɛ, bɔ ni hebuu he bahia Yesu lɛ, bo hu ehe miihia ni abu ohe kɛjɛ onukpai ahe—kɛjɛ gbekɛbii krokomɛi po—ní baasumɔ ni amɛkɛ bo aná bɔlɛ lɛ ahe. Nɔ ni gbɔmɛi nɛɛ fɔɔ feemɔ ji ni amɛkwa amɛfee akɛ amɛnaanyo ji bo. Ekolɛ amɛbaake bo nɔ ko, kɛji akɛ owo shi akɛ okɛɛɛ mɔ ko mɔ ko nɔ ni amɛtaoɔ ni amɛkɛ bo afee lɛ. Shi nɛkɛ gbɔmɛi nɛɛ ji pɛsɛmkunyatsɛmɛi, taakɛ Satan kɛ edaimonioi lɛ ji lɛ, ni amɛmiitao ni amɛkɛ bo agbe amɛkɔnɔ kɛkɛ. Ni amɛbɔɔ mɔdɛŋ ni amɛná miishɛɛ nɛɛ kɛtsɔ bɔlɛ ni amɛkɛ gbekɛbii aaaná nɔ. Enɛ ehiii kwraa!\nAni ole nɔ ni ekolɛ amɛbaafee ni amɛkɛgbe amɛkɔnɔi?— Ojogbaŋŋ, ekolɛ amɛkɛ amɛniji baashwɛ́ ofɔmɔ nii ahe. Aloo amɛkɛ amɛfɔmɔ nii lɛ po baashwishwia onɔ̃ he. Shi kaaha mɔ ko mɔ ko kɛ onuutso loo oyoohé miishwɛ́ kɔkɔɔkɔ. Kaaŋmɛ onyɛmi nuu loo onyɛmi yoo, aloo omami loo opapa po gbɛ kɔkɔɔkɔ. Nɛkɛ ogbɔmɔtso lɛ fãi nɛɛ ji bo diɛŋtsɛ oteemɔŋ nibii.\nMɛni esa akɛ owie ni ofee, kɛji akɛ mɔ ko bɔ mɔdɛŋ ni ekɛ enine atara ohe yɛ gbɛ ni ejaaa nɔ?\nTe obaafee tɛŋŋ ni obu ogbɔmɔtso lɛ he kɛjɛ gbɔmɛi ni feɔ nibii fɔji ni tamɔ nɛkɛ lɛ ahe?— Klɛŋklɛŋ kwraa lɛ, kaaha mɔ ko kɛ ofɔmɔ nii lɛ miishwɛ́. Kɛ́ mɔ ko bɔ mɔdɛŋ ni efee nakai lɛ, feemɔ shiŋŋ ni obólɔ waa akɛ: “Kpá nakai feemɔ! Miiya ni mayabɔ nɔ ni ofeɔ lɛ he amaniɛ matsɔɔ!” Ni kɛji akɛ mɔ lɛ kɛɛ nɔ ni ba lɛ jɛ bo lɛ, kaakpɛlɛ nɔ. Ejeee anɔkwale. Yaa ni oyabɔ nɔ ni efee lɛ he amaniɛ otsɔɔ, ní mɔ fɛɛ mɔ ni nakai mɔ lɛ ji lɛ kɔɔɔ he eko! Esa akɛ oyakɛɛ kɛji akɛ ekɛɛ bo akɛ nɔ ni nyɛfeɔ lɛ ji teemɔŋ sane ni kã bo kɛ lɛ pɛ teŋ po. Kɛji akɛ nakai mɔ lɛ wo bo shi akɛ ebaake bo nibii fɛfɛji loo ewo ohe gbeyei po lɛ, tsi ohe kɛjɛ ehe ni oyabɔ nɔ ni efee lɛ he amaniɛ.\nEsaaa akɛ osheɔ gbeyei, shi esa akɛ okwɛ ohe nɔ jogbaŋŋ. Kɛji akɛ opapa kɛ omami bɔ bo kɔkɔ yɛ gbɔmɛi loo hei komɛi ni baanyɛ afee oshara kɛha bo lɛ ahe lɛ, ehe baahia ni obo amɛ toi. Kɛ́ obo amɛ toi lɛ, ohaŋ gbɔmɔ fɔŋ ko aná hegbɛ ni eye bo awui.\nKanemɔ bɔ ni obaafee ni obu ohe kɛjɛ bɔlɛnamɔ mli nifeemɔi ni ejaaa lɛ ahe yɛ 1 Mose 39:7-12; Abɛi 4:14-16; 14:15, 16; 1 Korintobii 6:18; kɛ 2 Petro 2:14.


Galatiabii 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nKristofoi aheyeli (1-15)\nNyiɛmɔ yɛ mumɔ naa (16-26)\nHeloo lɛ nitsumɔi (19-21)\nMumɔ lɛ yibiiwoo (22, 23)\n5 Ejaakɛ nɛkɛ heyeli nɛɛ hewɔ Kristo hã wɔye wɔhe lɛ. No hewɔ lɛ, nyɛdamɔa shi shiŋŋ, ni nyɛkahãa akɛ nyɛ woa nyɔŋyeli kɔɔŋtso shishi dɔŋŋ. 2 Naa! Mi Paulo, mi diɛŋtsɛ miikɛɛ nyɛ akɛ kɛ́ nyɛhã afolɔ nyɛ ketia lɛ, Kristo he baŋ sɛɛnamɔ ko kɛhãŋ nyɛ. 3 Miisaa miiye gbɔmɔ fɛɛ gbɔmɔ ni hãa afoɔ lɛ ketia lɛ odase akɛ, sɔ̃ kã enɔ akɛ eya nɔ eye Mla muu lɛ fɛɛ nɔ. 4 Nyɛ mɛi ni nyɛtaoɔ akɛ atsɔ mla nɔ abu nyɛ jalɔi lɛ, ekɔɔɔ he eko mɛi ni nyɛji lɛ, atse nyɛ kɛje Kristo he; nyɛkpale kɛje eduromɔ lɛ he. 5 Ejaakɛ yɛ wɔgbɛfaŋ lɛ, wɔtsɔɔ mumɔ lɛ nɔ wɔkɛ miishɛɛ mɛɔ jalɛ ni wɔhiɛ kã nɔ yɛ hemɔkɛyeli hewɔ lɛ. 6 Ejaakɛ Kristo Yesu mli lɛ, ketiafoo loo foo he bɛ sɛɛnamɔ ko, shi hemɔkɛyeli ni tsɔɔ suɔmɔ nɔ etsuɔ nii lɛ ji nɔ ni he yɔɔ sɛɛnamɔ. 7 Kulɛ nyɛmiida foi lɛ jogbaŋŋ. Namɔ tsĩ nyɛ gbɛ koni nyɛkaya nɔ nyɛbo anɔkwale lɛ toi? 8 Nɛkɛ yiŋtsɔmɔ nɛɛ, jeee mɔ ni tsɛɔ nyɛ lɛ mli ejɛ. 9 Masha bibioo shaa ma* muu lɛ fɛɛ. 10 Miyɛ nɔmimaa akɛ nyɛ mɛi ni nyɛ kɛ Nuŋtsɔ lɛ efee ekome lɛ, nyɛnáŋ jwɛŋmɔ kroko; shi mɔ ni gbaa nyɛnaa lɛ, ekɔɔɔ he eko mɔ ni eji lɛ, ebaaná fɔbuu kojomɔ ni sa lɛ. 11 Nyɛmimɛi, mi lɛ, kɛ́ mikã he miishiɛ ketiafoo lɛ, mɛni hewɔ akã he awaa mi yi? Kɛ́ nakai ni lɛ, belɛ ajie piŋmɔ tso* lɛ he nanetɔ̃tɔmɔnɔ lɛ kɛje jɛmɛ. 12 Miná ni kulɛ mɛi ni miibɔ mɔdɛŋ ni amɛhã nyɛgbugbaa lɛ folɔ amɛhe nii amɛshwie.* 13 Nyɛmimɛi, heyeli mli atsɛ nyɛ kɛba; nyɛkɛ nɛkɛ heyeli nɛɛ akatsua nii akɛ hegbɛ ni nyɛná ni nyɛkɛaatiu nibii ni heloo lɛ shweɔ lɛ asɛɛ kɔkɔɔkɔ, shi moŋ nyɛtsɔa suɔmɔ nɔ nyɛsɔmɔsɔmɔa nyɛhe akɛ nyɔji. 14 Ejaakɛ awo Mla muu lɛ fɛɛ obɔ* yɛ kitã kome nɛɛ mli akɛ: “Esa akɛ osumɔ onaanyo gbɔmɔ tamɔ bo diɛŋtsɛ ohe.” 15 Shi kɛ́ nyɛtee nɔ nyɛkɔmɔkɔmɔɔ nyɛhe ni nyɛmimii nyɛhe lɛ, nyɛkwɛa jogbaŋŋ ní nyɛkayeyea nyɛhe awui. 16 Shi miikɛɛ akɛ, Nyɛyaa nɔ nyɛnyiɛa yɛ mumɔ naa, ni nyɛfeŋ nibii ni heloo lɛ shweɔ lɛ eko kwraa. 17 Ejaakɛ nibii ni heloo lɛ shweɔ lɛ teɔ shi woɔ mumɔ lɛ, ni mumɔ lɛ hu teɔ shi woɔ heloo lɛ; enɛɛmɛi kɛ amɛhe yeee, ni no hewɔ lɛ nyɛfeee nibii tuuntu ni nyɛsumɔɔ akɛ nyɛfee lɛ. 18 Kɛfata he lɛ, kɛ́ mumɔ lɛ kpalaa nyɛ lɛ, belɛ nyɛbɛ mla shishi. 19 Agbɛnɛ, anaa heloo lɛ nitsumɔi lɛ faŋŋ, ni nomɛi ji bɔlɛnamɔ jeŋba sha,* muji nii, efɔŋ ni akɛ kuɛŋtimɔ feɔ,* 20 amagajamɔ, mumɔi kɛshãramɔ,* hetsɛ̃, béi, awuŋayeli, girimɔi, naataamɔi, mligbalamɔi, jamɔ kui, 21 mɔnɔklɔmɔ, dãatɔɔ, hiɛtserɛjiemɔi ni yɔɔ hoo, kɛ nibii ni tamɔ enɛɛmɛi. Miitsɔ hiɛ miibɔ nyɛ kɔkɔ yɛ nibii nɛɛ ahe, tamɔ bɔ ni mibɔ nyɛ kɔkɔ momo lɛ, akɛ mɛi ni yaa nɔ amɛfeɔ nɛkɛ nibii nɛɛ anine shɛŋ Nyɔŋmɔ Maŋtsɛyeli lɛ nɔ.* 22 Nɔ ni tamɔɔɔ nakai lɛ, mumɔ lɛ yibiiwoo ji suɔmɔ, miishɛɛ, toiŋjɔlɛ, tsuishitoo,* mlihilɛ, ekpakpafeemɔ, hemɔkɛyeli, 23 mlijɔlɛ, henɔyeli. Mla ko bɛ ni teɔ shi woɔ nɛkɛ nibii nɛɛ. 24 Kɛfata he lɛ, mɛi ni ji Kristo Yesu nii lɛ, amɛkala heloo lɛ kɛ ekɔnɔi kɛ nibii ni eshweɔ lɛ fɛɛ amɛkpɛtɛ tso jaŋŋ lɛ he. 25 Kɛ́ wɔhiɔ shi yɛ mumɔ naa lɛ, nyɛhãa wɔyaa nɔ wɔnyiɛa jogbaŋŋ yɛ mumɔ naa hu. 26 Nyɛkahãa wɔnaa wɔhe tsɔ, ní wɔteetee akaŋshii ashi yɛ wɔteŋ, ní wɔklɔklɔɔ wɔhe nɔ.\n^ Aloo “sa amɛhe; tsɔmɔ osaii,” ni no baatsɔɔ akɛ amɛsaaa mɛi ni kɛ mla lɛ nɔŋŋ ní amɛjieɔ yi amɛhãa mɛi lɛ tsuɔ nii.\n^ Aloo eeenyɛ efee akɛ, “afoɔ Mla muu lɛ fɛɛ kuku.”\n^ Aloo “ŋkunyaayeli; tsofai kɛnitsumɔ.”\n^ Sht. ŋm., “náŋ Nyɔŋmɔ Maŋtsɛyeli lɛ akɛ gboshinii.”\n^ Aloo “ŋɔɔ ni amiɔ.”


Luka 23 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n23 No hewɔ lɛ, asafoku lɛ fɛɛ te shi, ni amɛkpala lɛ kɛtee Pilato ŋɔɔ. 2 Ni amɛkɛ sane bɔi enɔfɔ̃ɔ amɛkɛɛ: “Wɔna nuu nɛɛ ni eefite wɔmaŋ lɛ jwɛŋmɔ, eegu too ni awoɔ ahãa Kaisare lɛ, ni ekɛɔ akɛ lɛ diɛŋtsɛ ji Kristo, maŋtsɛ ko.” 3 Agbɛnɛ, Pilato bi lɛ akɛ: “Ani bo ji Yudafoi lɛ a-Maŋtsɛ lɛ?” Ehã lɛ hetoo akɛ: “Bo diɛŋtsɛ ookɛɛ.” 4 Kɛkɛ ni Pilato kɛɛ osɔfoi tsiifoi lɛ kɛ asafoku lɛ akɛ: “Minaaa fɔbuu sane ko yɛ nuu nɛɛ he.” 5 Shi amɛma nɔ mi doo amɛkɛɛ: “Etsɔɔ nii yɛ Yudea fɛɛ kɛwoɔ maŋ lɛŋ hirihiri, ni ebɔi kɛjɛ Galilea kɛbashi biɛ po.” 6 Be ni Pilato nu enɛ lɛ, ebi kɛji Galileanyo ji nuu lɛ. 7 Be ni ená ele akɛ ejɛ kpokpaa ni Herode yeɔ nɔ lɛ nɔ lɛ, ehã akɛ lɛ tee Herode, mɔ hu ni no gbii lɛ amli lɛ eyɛ Yerusalem lɛ, ŋɔɔ. 8 Be ni Herode na Yesu lɛ, ená miishɛɛ naakpa. Ejaakɛ be saŋŋ nɛ ni eetao akɛ ena Yesu, ejaakɛ enu ehe saji pii, ni ehiɛ kã nɔ akɛ eeefee okadi ko ni ena. 9 No hewɔ lɛ, ebɔi lɛ saji pii bimɔ, shi ehãaa lɛ eko kwraa hetoo. 10 Shi osɔfoi tsiifoi lɛ kɛ woloŋmalɔi lɛ teɔ shi amɛdamɔɔ shi ni amɛkɛ saji shwieɔ enɔ kɛ mlifu. 11 Kɛkɛ ni Herode kɛ esraafoi lɛ gbe ehe guɔ, ni ekɛ atade fɛfɛo ko wo lɛ kɛye ehe fɛo, ni no sɛɛ lɛ, ehã akɛ lɛ ku sɛɛ kɛtee Pilato ŋɔɔ. 12 Nakai gbi lɛ nɔ nɔŋŋ lɛ, Herode kɛ Pilato, ni tsutsu ko lɛ amɛkɛ amɛhe yeee lɛ, batsɔmɔ nanemɛi. 13 Agbɛnɛ, Pilato tsɛ osɔfoi tsiifoi lɛ, nɔyelɔi lɛ, kɛ maŋbii lɛ kɛkpe 14 ni ekɛɛ amɛ akɛ: “Nyɛkɛ nuu nɛɛ ba mihiɛ akɛ eewo maŋbii lɛ ayiŋ ni amɛtse atua. Agbɛnɛ naa! Mitao emli yɛ nyɛhiɛ shi minaaa nɔ ko yɛ nuu nɛɛ he ni hãa eyeɔ fɔ yɛ saji ni nyɛkɛshwieɔ enɔ lɛ amli. 15 Anɔkwa, Herode hu enaaa eko, ejaakɛ ehã akɛ lɛ ku sɛɛ kɛba wɔŋɔɔ, ni naa! efeko nɔ ko ni sa gbele. 16 No hewɔ lɛ, magbala etoi ni maŋmɛɛ ehe.” 17 —— 18 Shi asafoku muu lɛ fɛɛ bolɔ amɛkɛɛ: “Gbee nuu nɛɛ,* ni oŋmɛɛ Baraba he ohã wɔ!” 19 (Awo nuu nɛɛ tsuŋ yɛ atuatsemɔ ko ni ba yɛ maŋ lɛ mli kɛ gbɔmɔ ni egbe lɛ hewɔ.) 20 Pilato wó egbee nɔ ekɛ amɛ wie ekoŋŋ, ejaakɛ eetao eŋmɛɛ Yesu he. 21 Ni amɛbɔi bolɔmɔ amɛkɛɛ: “Gbee lɛ! Gbee lɛ!”* 22 Nɔ ni ji shii etɛ nɔ lɛ, ekɛɛ amɛ akɛ: “Mɛni hewɔ? Mɛɛ efɔŋ nuu nɛɛ efee? Minaaa nɔ ko ni sa gbele yɛ ehe; no hewɔ lɛ, magbala etoi ni maŋmɛɛ ehe.” 23 Kɛkɛ ni amɛkɛ gbei ni naa wa ma nɔ mi veveeve akɛ agbe lɛ,* ni amɛgbei lɛ ye enɔ. 24 No hewɔ lɛ, Pilato bua sane lɛ akɛ afee nɔ ni amɛbiɔ lɛ ahã amɛ. 25 Eŋmɛɛ nuu ní awo lɛ tsuŋ yɛ atuatsemɔ kɛ gbɔmɔgbee hewɔ ní amɛmiibi koni aŋmɛɛ ehe lɛ he, shi eŋɔ Yesu ehã yɛ amɛsuɔmɔ naa. 26 Ni be ni amɛkpalaa lɛ kɛyaa lɛ, amɛmɔ Simon, Kirenenyo ko ni jɛ kosɛɛ eeba lɛ, ni amɛwó piŋmɔ tso* lɛ amɛtere lɛ koni etere kɛnyiɛ Yesu sɛɛ. 27 Mɛi babaoo ni yei hu fata he nyiɛ esɛɛ, ni amɛtee nɔ amɛgbala amɛhe mai kɛtsɔɔ akɛ amɛmiiye awerɛho ni amɛwo yara yɛ ehewɔ. 28 Yesu tsɔ ehe ehã yei lɛ ni ekɛɛ: “Yerusalem biyei, nyɛkpaa fo ni nyɛfoɔ nyɛhãa mi lɛ. Moŋ lɛ, nyɛfoa nyɛhãa nyɛ diɛŋtsɛ nyɛhe kɛ nyɛbii; 29 ejaakɛ naa! gbii miiba, be mli ni mɛi baakɛɛ akɛ, ‘Kenei, musui ni fɔɔɔ, kɛ fufɔi ni hãaa fufɔ lɛ yɛ miishɛɛ!’ 30 Kɛkɛ lɛ amɛbaabɔi gɔji lɛ akɛɛmɔ akɛ, ‘Nyɛbagbea wɔnɔ!’ kɛ ŋmeŋmei lɛ hu akɛ, ‘Nyɛbahaa wɔnɔ!’ 31 Kɛ́ amɛfee nibii nɛɛ be ni tso lɛ yɔɔ frɔ̃frɔ̃ lɛ, mɛni baaba kɛji egbi?” 32 No mli lɛ, aakpala hii krokomɛi enyɔ, ni ji efɔŋfeelɔi hu kɛmiiya ni ayagbe amɛ. 33 Ni be ni amɛshɛ he ni atsɛɔ jɛmɛ akɛ Yitsoŋoŋo lɛ, amɛkala lɛ amɛkpɛtɛ tso jaŋŋ lɛ he yɛ jɛmɛ yɛ efɔŋfeelɔi lɛ amasɛi, mɔ kome yɛ eninejurɔ nɔ ni mɔ kome hu yɛ ebɛku nɔ. 34 Shi Yesu kɛɛ: “Ataa, ŋɔɔ ofa amɛ, ejaakɛ amɛleee nɔ ni amɛfeɔ lɛ.” Kɛfata he lɛ, amɛfɔ̃ oshiki kɛjara etadei lɛ. 35 Ni mɛi lɛ damɔ shi amɛmiikwɛ. Shi nɔyelɔi lɛ miiye ehe fɛo ni amɛmiikɛɛ: “Ehere mɛi krokomɛi ayiwala; kɛ́ lɛ ji Mɔ ni Nyɔŋmɔ Efɔ Lɛ Mu lɛ,* Mɔ ni Ahala Lɛ lɛ, hã ehere lɛ diɛŋtsɛ eyiwala.” 36 Asraafoi lɛ po ye ehe fɛo, ni amɛba eŋɔɔ amɛbahã lɛ wein ni joɔ 37 ni amɛkɛɛ: “Kɛ́ bo ji Yudafoi lɛ a-Maŋtsɛ lɛ, heremɔ bo diɛŋtsɛ oyiwala.” 38 Agbɛnɛ hu, aŋma yɛ eyiteŋgbɛ akɛ: “Yudafoi lɛ a-Maŋtsɛ lɛ nɛ.” 39 Kɛkɛ ni efɔŋfeelɔi ni asɛŋ amɛ yɛ jɛmɛ lɛ ateŋ mɔ kome bɔi wiemɔ fɔŋ kɛ lɛ shimɔ ekɛɛ: “Bo ji Kristo lɛ, aloo jeee nakai? Heremɔ bo diɛŋtsɛ oyiwala kɛ wɔ hu!” 40 Ni mɔ kroko lɛ here nɔ ni ekã ehiɛ ekɛɛ: “Ani osheee Nyɔŋmɔ gbeyei kwraa, amrɔ nɛɛ ni bo hu ooná toigbalamɔ kome too lɛ nɔŋŋ lɛ? 41 Wɔ lɛ, wɔnɔ lɛ sa wɔ, ejaakɛ wɔmiiná nibii ni wɔfee lɛ ahe nyɔmɔwoo ni sa wɔ; shi nuu nɛɛ efeko nɔ ko ni esaaa.” 42 Kɛkɛ ni ekɛɛ: “Yesu, kɛ́ oba o-Maŋtsɛyeli lɛ mli lɛ, kaimɔ mi.” 43 Ni ekɛɛ lɛ akɛ: “Lɛɛlɛŋ, miikɛɛ bo ŋmɛnɛ akɛ, obaafata mihe yɛ Paradeiso.” 44 Anɔkwa, no mli lɛ, eshɛ aaafee ŋmɛlɛtswaa ni ji ekpaa* lɛ nɔ, ni kɛ̃lɛ duŋ wo yɛ shikpɔŋ lɛ nɔ fɛɛ kɛyashi ŋmɛlɛtswaa ni ji nɛɛhu* lɛ nɔ 45 ejaakɛ hulu lɛ kpɛɛɛ; ni sɔlemɔtsu lɛŋ muhɔɔ* lɛ mli gba yɛ teŋ kɛbayi shi. 46 Ni Yesu bo kɛ gbee ni wa ekɛɛ: “Ataa, odɛŋ mituɔ mimumɔ miwoɔ nɛɛ.” Be ni ekɛɛ enɛ lɛ, eŋmɛɛ emumɔ he.* 47 Akɛni asraafoiatsɛ lɛ na nɔ ni eba lɛ hewɔ lɛ, ebɔi Nyɔŋmɔ hiɛnyamwoo ekɛɛ: “Jalɔ ji nuu nɛɛ lɛɛlɛŋ.” 48 Ni be ni asafoku lɛ fɛɛ ni ebabua amɛhe naa yɛ jɛmɛ kɛhã enɛ kwɛmɔ lɛ na nibii ni eba lɛ, amɛku amɛsɛɛ amɛtee shĩa, ni amɛgbala amɛtsitsi mai. 49 Ni mɛi fɛɛ ni le lɛ lɛ damɔ shɔŋŋ. Yei ni nyiɛ esɛɛ kɛjɛ Galilea lɛ hu yɛ jɛmɛ ni amɛna nibii nɛɛ. 50 Ni naa! nuu ko yɛ ni atsɛɔ lɛ Yosef, Ajinafoi Akuu lɛ mli nyo ni, ni eji gbɔmɔ kpakpa kɛ jalɔ. 51 (Nuu nɛɛ efɔ̃ɔɔ oshiki kɛfiii amɛŋaatsɔɔ kɛ amɛnifeemɔ lɛ sɛɛ.) Ejɛ Arimatia, Yudeabii lɛ amaŋ ko nɔ, ni eemɛ Nyɔŋmɔ Maŋtsɛyeli lɛ. 52 Nuu nɛɛ tee Pilato hiɛ ni eyabi koni aŋɔ Yesu gbonyo lɛ ahã lɛ. 53 Ni ejie gbonyo lɛ kɛkpeleke shi, ni ekɛ klala kpakpa bala he, ni ekɛ gbonyo lɛ yaŋmɛ gbonyo bu* ni akpɛ́ yɛ tɛsaa mli ni akɛ mɔ ko eŋmɛko mli dã lɛ mli. 54 Agbɛnɛ, nakai gbi lɛ ji Hesaamɔkɛtoo Gbi, ni Hejɔɔmɔ Gbi lɛ miishɛ. 55 Shi yei lɛ ni kɛ lɛ jɛ Galilea kɛba lɛ nyiɛ sɛɛ ni amɛbakwɛ gbonyo bu* lɛ ni amɛna bɔ ni akɛ egbonyo lɛ eŋmɛ shi ehã lɛ, 56 ni amɛku amɛsɛɛ amɛyasaa tsofai ni jeɔ ŋma kɛ mui ni jeɔ ŋma amɛto. Shi, anɔkwa, amɛjɔɔ amɛhe yɛ Hejɔɔmɔ Gbi lɛ nɔ taakɛ kitã lɛ biɔ lɛ.\n^ Sht. ŋm., “Okɛ mɔ nɛɛ aya.”\n^ Sht. ŋm., “Nyɔŋmɔ Kristo lɛ.”


Bɔfoi 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAbibii Petro kɛ Yohane saji (1-4)\nHéyelilɔi lɛ ayibɔ bashɛ hii 5,000 (4)\nAye sane yɛ Sanhedrin lɛ hiɛ (5-22)\n‘Wɔnyɛŋ wɔkpa wiemɔ’ (20)\nAmɛsɔle amɛbi ekãa (23-31)\nKaselɔi lɛ jarajaraa amɛnibii amɛhã amɛhe (32-37)\n4 Be ni mɛi enyɔ lɛ kɛ mɛi lɛ wieɔ lɛ, osɔfoi lɛ, sɔlemɔwe nɔkwɛlɔ lɛ, kɛ Sadukifoi lɛ ba amɛnɔ. 2 Amɛmli efu ejaakɛ bɔfoi lɛ miitsɔɔ mɛi lɛ anii ni amɛmiijaje amɛmiitsɔɔ kpetekplee akɛ atee Yesu shi kɛjɛ gbohii ateŋ.* 3 No hewɔ lɛ, amɛmɔmɔ bɔfoi lɛ ni amɛyawo amɛ tsuŋ kɛyashi enɔ jetsɛremɔ, ejaakɛ no mli lɛ je ena momo. 4 Shi mɛi ni bo wiemɔ lɛ toi lɛ ateŋ mɛi babaoo he amɛye, ni hii lɛ ayibɔ bashɛ aaafee akpei enumɔ. 5 Enɔ jetsɛremɔ lɛ, amɛnɔyelɔi lɛ, onukpai lɛ, kɛ woloŋmalɔi lɛ bua amɛhe naa yɛ Yerusalem, 6 ni Ana ni ji osɔfo tsiifonyo lɛ, Kaiafa, Yohane, Aleksandro, kɛ mɛi fɛɛ ni ji osɔfo tsiifonyo lɛ wekumɛi lɛ hu yɛ jɛmɛ. 7 Amɛkɛ Petro kɛ Yohane badamɔ amɛteŋ ni amɛbɔi amɛ bimɔ akɛ: “Mɛɛ hewalɛ naa aloo namɔ gbɛ́i mli nyɛfee enɛ yɛ?” 8 Kɛkɛ ni Petro ni mumɔ krɔŋkrɔŋ eyi lɛ obɔ lɛ kɛɛ amɛ akɛ: “Maŋ lɛŋ nɔyelɔi kɛ onukpai, 9 kɛ́ ekpakpa ni wɔfee nuu obubuafo ko hewɔ ŋmɛnɛ gbi nɛɛ nyɛtaoɔ wɔmli, ni nyɛmiisumɔ nyɛle mɔ ni hã nuu nɛɛ he wa lɛ lɛ, 10 no lɛ, nyɛ fɛɛ kɛ Israelbii fɛɛ anáa alea akɛ, Yesu Kristo, Nazarenyo ni nyɛgbe lɛ yɛ tso jaŋŋ nɔ, shi Nyɔŋmɔ tee lɛ shi kɛjɛ gbohii ateŋ lɛ gbɛ́i mli, kɛ agbɛnɛ hu kɛtsɔ enɔ ni nuu nɛɛ damɔ nyɛhiɛ yɛ biɛ ni ehe ewa lɛ nɛɛ. 11 Mɔ nɛ ji ‘tɛ ni nyɛ ni nyɛji tsũtswalɔi lɛ ebuuu lɛ hãaa nɔ ko, ni ebatsɔ koŋtɛ titri’* lɛ. 12 Kɛfata he lɛ, yiwalaheremɔ ko bɛ mɔ kroko mli, ejaakɛ gbɛ́i kroko bɛ ŋwɛi shishi ni aŋɔhã yɛ gbɔmɛi ateŋ ni esa akɛ atsɔ nɔ ahere wɔyiwala.” 13 Agbɛnɛ, be ni amɛna bɔ ni Petro kɛ Yohane wie kɛ nɔmimaa,* ni amɛyɔse hu akɛ amɛji mɛi ni leee woloŋ* kɛ mɛi foji kɛkɛ lɛ, amɛnaa kpɛ amɛhe. Ni amɛbɔi yɔsemɔ akɛ amɛkɛ Yesu hi shi. 14 Be ni amɛhiɛ nuu ni atsa lɛ ni kɛ bɔfoi lɛ damɔ shi lɛ kwɛmɔ lɛ, amɛnáaa nɔ ko amɛwie kɛhã sane nɛɛ hetoo. 15 No hewɔ lɛ, amɛfã amɛ akɛ amɛje Sanhedrin* asa lɛ nɔ kɛya agbó lɛ naa, ni amɛkɛ amɛhe bɔi ajinatoo 16 amɛkɛɛ: “Mɛni wɔfee hii nɛɛ? Ejaakɛ, atsɔ amɛnɔ afee okadi ko ni sa kadimɔ waa lɛɛlɛŋ, okadi ni Yerusalembii fɛɛ ena, ni wɔnyɛŋ wɔje he ŋwane. 17 No hewɔ lɛ, bɔ ni afee ni sane nɛɛ akagbɛ eshwã yɛ mɛi lɛ ateŋ dɔŋŋ lɛ, nyɛhãa wɔwoa amɛhe gbeyei ni wɔkɛa amɛ akɛ amɛkawie yɛ gbɛ́i nɛɛ mli amɛmiitsɔɔ mɔ ko mɔ ko dɔŋŋ.” 18 Kɛkɛ ni amɛtsɛ amɛ kɛba ni amɛfã amɛ akɛ amɛkawie nɔ ko nɔ ko dɔŋŋ, asaŋ amɛkatsɔɔ nii yɛ Yesu gbɛ́i mli dɔŋŋ. 19 Shi Petro kɛ Yohane here nɔ amɛkɛɛ amɛ akɛ: “Kɛ́ eja yɛ Nyɔŋmɔ hiɛ akɛ aboɔ nyɛ moŋ toi fe Nyɔŋmɔ lɛ, nyɛ diɛŋtsɛ nyɛkojoa nyɛhãa nyɛhe. 20 Shi wɔ lɛ wɔnyɛŋ wɔkpa nibii ni wɔna kɛ nibii ni wɔnu lɛ ahe wiemɔ.” 21 No hewɔ lɛ, be ni amɛsaa amɛwo amɛhe gbeyei lɛ, amɛŋmɛɛ amɛhe, ejaakɛ amɛnáaa nɔ ko ni amɛbaadamɔ nɔ amɛgbala amɛtoi, ni amɛfeee nakai hu yɛ mɛi lɛ ahewɔ, ejaakɛ amɛ fɛɛ amɛmiijie Nyɔŋmɔ yi yɛ nɔ ni eba lɛ hewɔ. 22 Ejaakɛ nuu ni atsa lɛ yɛ naakpɛɛ gbɛ nɔ nɛɛ eye fe afii nyɔŋmai ejwɛ. 23 Be ni aŋmɛɛ amɛhe lɛ, amɛtee kaselɔi krokomɛi lɛ aŋɔɔ ni amɛyabɔ amɛ nɔ ni osɔfoi tsiifoi lɛ kɛ onukpai lɛ kɛɛ amɛ lɛ. 24 Be ni amɛnu enɛ lɛ, amɛkɛ jwɛŋmɔ kome hole amɛgbei anɔ amɛhã Nyɔŋmɔ ni amɛkɛɛ: “Nuŋtsɔ Ofe, bo ji mɔ ni bɔ ŋwɛi kɛ shikpɔŋ kɛ ŋshɔ kɛ nibii fɛɛ ni yɔɔ amɛmli lɛ, 25 kɛ mɔ ni tsɔ mumɔ krɔŋkrɔŋ nɔ ewie yɛ wɔtsɛ David, otsulɔ lɛ, naa akɛ: ‘Mɛni hewɔ jeŋmaji lɛ eyoyoro ni mɛi lɛ jwɛŋɔ yaka nii anɔ lɛ? 26 Shikpɔŋ lɛ nɔ maŋtsɛmɛi lɛ te shi amɛdamɔ shi ni nɔyelɔi lɛ fee ekome amɛte shi amɛshi Yehowa* kɛ mɔ ni efɔ lɛ mu lɛ.’* 27 Ejaakɛ yɛ anɔkwale mli lɛ, Herode kɛ Pontio Pilato kɛ jeŋmajiaŋbii lɛ kɛ Israelbii lɛ bua amɛhe naa yɛ maŋ nɛɛ mli amɛshi otsulɔ krɔŋkrɔŋ Yesu, mɔ ni ofɔ lɛ mu lɛ, 28 kɛtsu nɔ ni onine kɛ oyiŋtoo lɛ ekpɛ mli eto akɛ ebaaba lɛ he nii. 29 Ni agbɛnɛ, Yehowa,* kwɛmɔ wɔhe gbeyei ni amɛwoɔ lɛ, ni ohã onyɔji lɛ aya nɔ awie owiemɔ lɛ kɛ ekãa fɛɛ, 30 be mli ni okpãa onine mli kɛhãa tsamɔ, ni atsɔɔ otsulɔ krɔŋkrɔŋ Yesu gbɛ́i lɛ nɔ afeɔ okadii kɛ naakpɛɛ nii* lɛ.” 31 Be ni amɛkpa fai kɛ hiɛdɔɔ* amɛgbe naa lɛ, he ni amɛbua amɛhe naa yɛ lɛ hoso, ni mumɔ krɔŋkrɔŋ lɛ yimɔ amɛ fɛɛ obɔbɔ ni amɛwie Nyɔŋmɔ wiemɔ lɛ kɛ ekãa. 32 Kɛfata he lɛ, mɛi babaoo ni he amɛye lɛ fɛɛ hiɛ tsui kome kɛ susuma* kome, ni amɛteŋ mɔ ko mɔ ko po tsɛɛɛ enibii ni eyɔɔ lɛ amli eko akɛ lɛ diɛŋtsɛ enɔ, shi moŋ amɛfee nibii ni amɛyɔɔ lɛ fɛɛ ekome. 33 Ni bɔfoi lɛ kɛ hewalɛ kpele tee nɔ amɛye Nuŋtsɔ Yesu shitee lɛ he odase, ni duromɔ babaoo yɛ amɛ fɛɛ amɛnɔ. 34 Anɔkwa, mɔ ko mɔ ko bɛ amɛteŋ ni nɔ ko he hiaa lɛ, ejaakɛ mɛi fɛɛ ni yɔɔ shikpɔji loo shĩai lɛ hɔ̃ɔhɔ̃ɔ ni amɛkɛ shika ni amɛnáa lɛ baa, 35 ni amɛkɛbashwieɔ bɔfoi lɛ anaji anaa. Ni ajaraa ahãa mɔ fɛɛ mɔ, bɔ ni he hiaa lɛ lɛ. 36 No hewɔ lɛ, Yosef, mɔ ni bɔfoi lɛ tsɛɔ lɛ Barnaba (ni eshishi ji, “Miishɛjemɔ Bi”) lɛ, ní eji Levinyo, ní jɛ Kipro lɛ, 37 yɛ shikpɔŋ ko ni ehɔ̃ɔ ni ekɛ shika lɛ ba ni ekɛbashwie bɔfoi lɛ anaji anaa.\n^ Aloo “amɛmiijaje gbohiiashitee lɛ, titri lɛ, Yesu nɔ lɛ, amɛmiitsɔɔ kpetekplee.”\n^ Sht. ŋm., “koŋ lɛ yitso.”\n^ Aloo “kɛ ekãa.”\n^ Aloo “mɛi ni ekaseko nii,” ni tsɔɔ akɛ, atsɔseko amɛ yɛ rabifoi askul ko kwraa mli; etsɔɔɔ akɛ amɛleee nikanemɔ kɛ niŋmaa.\n^ Kwɛmɔ Mat 26:59 sh. niŋ.\n^ Aloo “e-Kristo lɛ.”\n^ Aloo “amɛsɔle kɛ hiɛdɔɔ.”